Buhez ar Sent/1894/Lusian, Eskop ha Merzer - Wikimammenn\nBuhez ar Sent/1894/Lusian, Eskop ha Merzer\n◄ Lusian, Belek ha Merzer Lusian, Eskop ha Merzer Julian ha Basilis ►\nann eizved devez a viz genver\nSANT LUSIAN, ESKOP HA MERZER\nSant Lusian, eskop, a ioa ganet e Rom, hag a oue gounezet d’ar feiz ha badezet gant sant Per. Goude maro ann abostol-ma, ar pab sant Klemant hen digasaz e Frans asambles gant sant Denis, hag e oue karget da brezeg ann Aviel e kostez Beauvais. Eskop oa dija d’ann ampoent, ha daou goumpagnoun a oue roet d’ezhan evit he zikour, ar belek Maksian hag ann avieler Julian.\nE kostez Beauvais ez oa neuze kalz koajou evel a ioa ive e Breiz-Izel. Ann dud divar ar meaz o doa savet koz toullou-tiez e kreiz ar c’hoajou-ze, hag a veve eno, kouls lavaret, evel bleizi. N’o doa tamm anaoudegez ebed euz a Zoue, ha ne c’houient ket piou en devoa ho lakeat er bed nag evit petra edont var ann douar. A vare da vare ec’h en em zastument dindan eur vezenn zero braz-braz hag hirr he skourrou, evit kinnig sakrifisou d’ann doueou faoz a adorent. Neuze e veze danset, kanet, iouc’het, ha great a bep seurt diotachou. Avechou zoken e lazent tud, goazed, merc’hed pe vugale, evit henori ho doueou faoz.\nHed ar steriou, pe var c’horre ar meneziou, ez oa eur gear bennag ama hag ahont. Tud ar c’heariou-ma n’oant ket ker gouez, ha ne vevent ket enn eur fesoun ken dizoare hag ann dud divar ar meaz ; mes, a hent all, ne oant tamm guelloc’h, er c’hountrol eo. Enn amzer-ze, ar Frans a ioa holl dindan galloud ar Romened, hag ar re-ma a lakea buhan ho dizursiou hag ho fals kredennou da ren er broiou o deveze trec’het dre ho armou.\nLusian a brezegaz, da genta, d’ann dud divar ar meaz. Mont a reaz da jom enn ho zouez, kemeret a eure perz enn ho faourentez, enn ho foaniou, enn ho feson da veva, hag evelse e teuaz heb dale da veza mignoun d’ezho. Neuze e labouraz d’ho gounit d’ar feiz gant sikour he zaou goumpagnoun, ha Doue a vennigaz he labour. Eleiz anezho a zilezaz servich ho doueou faoz, hag a resevaz ar vadiziant hag ar zakramant a gonfirmasion.\nGoudeze Lusian a ieaz ive da gear Beauvais. Eno ez oa soudarded romen, hag hiniennou euz ar re-ma a ioa kristenien : pebez joa evitho klevet hano euz ar Zant ! Hiviziken eta ne vijent mui var ann douar evel bugale emzivad ; mes bez’ o devije enn ho c’hichen eunn Tad evit pourvei da ezommou ho ene dre gomzou Doue ha dre ar zakramanchou.\nE kear Beauvais, Lusian a brezegaz gant kement a frouez ha m’en devoa dija great var ar meaz. Ar pez a roe muia nerz d’he brezegennou, goude gras Doue, oa he vuez kalet ha pinijennuz. Ne zebre nemed bara ha louzeier kriz pe boaz, ha ne eve morse nemed dour. Ar sperejou hag ar c’halounou a veze gounezet dioc’htu oc’h he glevet pe ouz he velet hebken. Abarz nemeur eta, e kear evel var ar meaz, ar relijion gristen a oue heuliet gant eur maread tud, ha gant tud a bep stad hag a bep renk.\nLusian a gendalc’haz, epad pemp bloaz var’nn ugent, da labourat evit gloar Doue ha silvidigez ann eneou e kear Beauvais hag er c’harteriou divar dro. Erfin, gouarner romen ar vro, o veza klevet e kreske bemdez niver ar gristenien ha n’oa ken kaoz nemed ar Zant, a roaz urs da dri archer da vont d’he glask ha d’hen digas dirazhan beo pe varo.\nAnn tri archer a gavaz Lusian hag he zaou goumpagnoun var eur menez hag a reat Menez-Mil anezhan, varnhed eul leo dioc’h Beauvais. Evit spounta ar Zant, e lazchont da genta Maksian ha Julian a daoliou sabrenn. Mes Lusian ne reaz van evit kement-se, hag a lavaraz d’ezho : « — Me zo diskib da Jezuz-Krist, ha va brasa joa a ve mervel evithan. » Neuze ann archerien a stagaz d’ezhan he zaouarn adren he gein evit he skourjeza ha goudeze hen dibennchont d’he dro Kerkent e paraz eur sklerijenn dreist-ordinal var ar menez, hag eur vouez euz ann Env a lavaras : « — Deuz, servicher kalounek, p’e guir n’ec’h euz ket bet aoun o skuill da c’hoad evidon-me, deuz da reseo ar gurunenn a zo ouz da c’hortoz. » O velet ar sklerijenn hag o klevet ar vouez-se, ar vourrevien a dec’haz kuit raktal.\nVar a gounter, ar Zant a gemeraz he benn etre he zaouarn, hag hen dougaz evelse betek eur c’hart heur bale dioc’h Beauvais. Dre ma’z ea, ar goad a zivere diouz he benn var ann douar hag el leac’h ma tivere e save dioc’h-tu bodennou roz leun a vokedou euz ar re gaera. — Merzerenti sant Lusian a erruaz var dro kant vloaz goude donedigez hor Zalver.\nHon tadou koz-ni guech all a laze ive tud eveldho, a zivoade ive tud ez veo evel ma vez divodet ar chatal pe al loaned, enn henor d’ho doueou faoz. Ann taoliou-mean a zerviche da ginnig ar sakrifisou heuzus-se a zo c’hoaz stank aoualc’h e Breiz-Izel. Eaz int da anaout dre ar c’haniou pe ar roudennou kleuz a zo varnho ; ar c’haniou pe ar roudennou kleuz-ma a ioa great evit rei plas d’ar goad da redet. Pebez anaoudegez vad eta ne dleomp-ni ket da gaout evit ar visionerien zantel o deuz digaset enn hor bro sklerijenn ar feiz ! Koumprenomp dre eno pebez vad a ra c’hoaz enn hon amzer-ni ar veleien galounek a ia d’ar broiou pell da brezeg ann Aviel d’ar boblou paian, ha pebez mirit a zo o kemeret perz enn ho labouriou dre ar pedennou hag ann aluzennou a vez great e Breuriez ar Feiz.\nAdtapet diwar « https://br.wikisource.org/w/index.php?title=Buhez_ar_Sent/1894/Lusian,_Eskop_ha_Merzer&oldid=23586 »


Pajenn:Morvan - Buez ar Zent, 1894.djvu/721 - Wikimammenn\nPajenn:Morvan - Buez ar Zent, 1894.djvu/721\n21 a Here\nsantez ursula, guerc’hez ha merzerez\nda ober brezel da C’hrasian. Rak diskennet oa var douar Frans gant eunn arme a gant mil den ; mes ar zoudarded-se n’oant ket holl soudarded romen : eunn dek pe zaouzek mil Bretoun a ioa ive enn ho zouez, ha kabiten ar re-ma oa Konan Meriadek.\nHogen, Maksim a rekoumpansaz ar Vretouned hag ho c’habiten enn eur rei d’ezho ar vro a zo etre Roazon hag ann Naoned dioc’h eur penn, ha Brest ha Montroulez dioc’h ar penn all. Ar vro-ze a ioa hanvet Arvorik d’ann ampoent ; mes abaoue eo hanvet Breiz Vihan pe Vreiz hebken ; rak pell zo ne reer mui nemet Bro-Zaoz euz a Vreiz Vraz.\nKonan Meriadek hag ar Vretouned all a ioa deuet asambles ganthan da heul Maksim a gemeraz peb hini he lod euz ar beg douar a ioa roet d’ezho. Mes var ar beg douar-ma oa rouez ann dud d’ar mare-ze, ha goulskoude Konan hag ar Vretouned all a ioa c’hoaz potred iaouank ann darn vuia anezho, hag o doa c’hoant da fortunia.\nAnn impalaer Maksim en doa c’hoant ive e timesjent, ha setu hen ha skriva da Vreiz Vraz da c’houlenn merc’hed evitho. Evit Konan, ho c’habiten, ann impalaer a c’houlenne dre he hano ar brinsez Ursula, merc’h d’ar roue Dionok.\nEunn hevelep goulenn ne oue ket kavet dizoare e Breiz Vraz, ha raktal e oue klasket e kement korn a ioa er vro merc’hed iaouank da zigas da Vreiz Vihan. Ar roue Dionok he-unan a roaz he asant evit he verc’h, hag unnek mil blac’h iaouank a oue dastumet e kear Loundrez ha lakeat goudeze asambles gant Ursula el listri a ioa eno ouz ho gedal.\nMes, pa oue diblaset al listri-ma, e savaz goall amzer hag avel gountrol, hag e leac’h mont etrezek Breiz Vihan, e ouent poulzet etrezek ann Allemagn. Erruout a rejont enn eur porz-mor hag a ioa ennhan d’ann ampoent eunn arme a baianed, deuet dioc’h kostez ann Hanter-Noz da zikour ann impalaer Grasian d’en em zifenn a enep Maksim.\nAr guel euz a gement all a listri karget a verc’hed iaouank a lakeaz goad ar baianed-se da virvi gant tan ar\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/721&oldid=137959 »\nKemmoù diwezhañ degaset d'ar bajenn-mañ d'an 9 Eos 2018, da 20:41.


Béatrice Martin, « Cœur de pirate » hec'h anv micher, ganet d'an 22 a viz Gwengolo 1989 e Montréal e Bro-Gebek a zo ur ganerez c'hallek kebekat hag a son piano.\nKroget e oa da c'hoari piano da dri bloaz, sikouret gant he vamm hag a c'hoari piano da vicher. Da 15 vloaz e son ar piano e-barzh ar strollad sonnerezh anvet « December Strikes First ». Goude-se e ra pemp bloavezh studioù war an arz, ar skrid hag ar c'hehentiñ, e Montréal. Graet he deus ivez studioù graferezh rak roant he doa sevel ha tresañ mangaioù. E 2007 e krogas da skrivañ kanaouennoù, broudet gant he mignoned. E 2008 e teuas er-maez he fladenn gentañ « Cœur de pirate ». E miz Du 2011 e teuas er-maez an eil pladenn: « Blonde ». Doare sonerezh « Cœur de pirate » zo Pop Folk, an darn vrasañ eus he c'hanaouennoù a zo e galleg. Komz a ra ivez kalz eus ar garantez en he c'hanaouennoù, ar pezh he deus bevet.\nHe buhez prevez[kemmañ | kemmañ ar vammenn]\nHe gwaz a zo anvet Alex Peyrat, un tatouer gall eo. Gantañ eo he deus bet ur plac'h vihan hag a zo anvet Romy, ganet e 2012.\nAr prizioù he deus bet[kemmañ | kemmañ ar vammenn]\n2009 : Félix\n2010 : Victoire de la musique\n2010 : Félix\n2012 : Grand prix Grafika\n2012 : Sirius XM Indies Awards\n2012 : Félix\nAr prizioù Félix a zo bet krouet e 1979 gant « l'Association québécoise de l'industrie du disque, du spectacle et de la vidéo » (ADISQ). Ar priz mañ a vez roet d'ar c'haner pe d'ur ganerez eus ar C'hebek.\nAdtapet diwar « https://br.wikipedia.org/w/index.php?title=Cœur_de_pirate&oldid=1573889 »\nKemmoù diwezhañ degaset d'ar bajenn-mañ d'an 17 Mae 2014, da 20:42.


Olier | A ! Lenn...\nE penn an hent, Youenn Olier (1981)\nEn amzer-dazont emaomp : an dispac’h breizhad n’eo ket bet biskoazh ken feuls. Kontet eo an istor hervez daou savboent disheñvel : hini un dezreveller, Loeiz Dibreder, skrivagner, a gont penaos e tilez ur mignon dezhañ e familh evit mont davet ur strollad emsaverien a gavo e varv ganto ; ha deizlevr Gwenole Riou, an emsaver, a glask sklêrijennañ ar fedoù dre an diabarzh, en ur bouezañ war an tu psikologel ha speredel. Stumm an deizlevr en deus permetet d’ar skrivagner leuskel muioc’h a c’houlennoù eget a respontoù d’an displegadenn-se avat. Mat eo : n’eo ket gwenn pe du mabden, gwenn HA du eo, e zibaboù n’int ket anat atav… Emañ Gwenole Riou, evel pep tudenn ijinet gant Youenn Olier, oc’h horjellañ diehan etre ar feiz kristen hag an netra. Petra eo ar garantez ? Perak reiñ e vuhez evit an emsav, ne vije ket evit skoachañ diaesterioù diabarzh an nen ? Perak en em gannañ evit ur bobl ne garer ket ?… Evel ma weler eo Gwenole Riou unan a blij dezhañ terriñ e benn gant goulennoù a sell ouzh ster e vuhez. Ne dorr ket re hini al lennerien avat, dedennus eo ar romant daoust ma ne vije ket lusket espar, reiñ a ra boued d’en em soñjal.\nSoñj ‘m eus pegen diaes em boa kavet yezh Youenn Olier pa ‘m boa lennet ar romant evit ar wezh kentañ. Gerioù resis a implij, e vrezhoneg zo a live uhel. Muioc’h a skiant eget a santoud zo en e yezh alies avat. Kompren a reer ar gerioù, met an doare ma vezont lakaet kichen-ha-kichen e brezhoneg a c’hell bezañ souezhus hag a redia al lenner da dremen dre ar galleg en e benn evit peurgompren a-wezhioù. Kement a oberennoù en deus skrivet ma z’eus amzer d’en em voazañ, ha ne vezer ket direnket ken goude ur prantad.\nOber un evezhiadenn\t| tags: hent, Olier, Penn\t| posted in Brezhoneg, Romantoù, Skiant-faltazi\nEnez ar Vertuz, Youenn Olier (1965 ha 1966)\nDiv wezh em eus lennet ar pezh-mell levr-se (e div levrenn en embannadenn 2005) ha soñjal a ra din e c’hellin e adlenn meur a hini c’hoazh peogwir eo liesseurt ar pezh a c’heller kavout e-barzh. Karout a rafen lenn levr Yec’hann Marion a zo ar memes anv dezhañ ivez evit gouzout perak ez eus fellet dezhañ dibab an hevelep titl.\nDeuet eo brav gant Youenn Olier penn kentañ e romant, al lodenn skiant-faltaziek da vat. Met n’eo nemet ar pennad-digeriñ, en ur mod, peogwir en em gaver goude en ur bed warlerc’hiet a-walc’h, tres ur seurt krennamzer dezhañ. Goude-se e komprener eo Breizh en amzer dazont. Met kollet hon eus an interest pennañ, al lusk a oa er penn kentañ, ha teuziñ a ra an neudenn kent a-dreñv hini un istor karantez. Diwezhatoc’h c’hoazh eo gant ar ouezidi e vo desachet hon evezh. Ret eo gouzout eo kontet an istor gant un den war e zalaroù adalek an eil lodenn, ha ne gav ket din e vefe implijet mat an ostilh-se ; disoñjal a reer ar c’honter nemet pa sil anv an den emañ o tibunañ e vuhez dezhañ, Morgan. Morgan n’eo nemet ur skouarn, ne respont ket, ne ziskouez ket selaou peurliesañ. A-fed teknik, n’eo ket mestroniet mat.\nKaset omp da bourmen e meur a lec’h, e meur a ardamez, evel e kalz levrioù gant Youenn Olier, n’eo ket displijus ar vizitadenn daoust ma vije re hir lodennoù ‘zo moarvat (diaes e vije troc’hañ forzh penaos). Un dra zo displijet din a-viskoazh el levr-se koulskoude zo skeudenn ar ouezidi, da lavaret eo ar c’hallegerien. Lakaet int da reuzidi, da baourkaezh tud droch, hag evit ober al lu dezho en deus implijet Youenn Olier klichedoù evel ar bered, ar vagetenn, ar c’hilhog. Ne nij ket uhel. Marteze en deus graet kement-se diwar c’hoarzhin, hogen pout e kavan e fent, diaes da lonkañ en ul levr a breder a-hend-all, kavout a ra din eo ibil brein ar savadur.\nHa diaes eo da lenn pe get ? Ar wezh kentañ em boa kavet stambouc’hus ar geusteurenn, an eil gwezh em eus kavet aes ; aesaet eo kalz gant ar stumm nevez zo bet roet d’al levrioù gant Imbourc’h, ha gourc’hemennoù a gasan d’an dud o deus ijinet ha treset ar golo peogwir eo deuet brav ganto hag e treuzo mat an amzer e-pad un toullad bloavezhioù emichañs. Kement-se zo pouezus evit al levrioù brezhoneg hag a chom pell hep bout adembannet!\nOber un evezhiadenn\t| tags: Enez, Olier, Vertuz, Youenn\t| posted in Brezhoneg, Romantoù


pet gwech - Wikeriadur\nSavet gant pet ha gwech\npet gwech ne vez ket bet ret dezho tec'hout razi ?\nAn archer. — Red eo d'in breman tec'het eur pennad gantan ha diouall da veza gwelet, rak ma ouesfed am eus graet ar pez a ran e vefen krouget n'oun ket ped gwech ! — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 43.)\n-Pet gwech out bet eno? -Ur wech, hep kontañ an adbeajoù. — (Jules Gros, Le trésor du breton parlé Troisième Partie, 1974, p. 216.) (Fent, diwar zistagadur lec'hel ur wech, distaget ur veaj).\nAdtapet diwar « https://br.wiktionary.org/w/index.php?title=pet_gwech&oldid=316501 »\nKemmoù diwezhañ degaset d'ar bajenn-mañ d'an 19 Mez 2021, da 05:03.


Azginivelezh italian - Wikipedia\nAn Azginivelezh italian eo an anv roet d’ur marevezh istorel a grogas er XVvet kantved en Italia, bro orin ar "Rinascimento" (an anv italianek hiziv), hag a voe orin prantad an Azginivelezh a badas a-hed ar XVIvet kantved en Europa penn-da-benn.\nLeonardo da Vinci, un den eus an Azginivelezh italian .\nUn torkad pennadoù zo diwar-benn an danvez-se, re all zo war sevel.\nNe ouie ket tud an Azginivelezh e oant o vevañ er mare-se pa n'eus anv ebet anezhañ a-raok an XVIIIvet kantved. Da gentañ e voe kaoz gant Giorgio Vassari eus rinascita. Goude e voe anv eus Renaissance e Geriadur gallek an Akademiezh c'hall e 1718. Adkavout a reer ar ger en ur skrid gant Honoré de Balzac, e 1830, Bal de Sceaux. Michelet an hini a reas gant ar ger en ul levr istor, an hini a skrivas e 1855 diwar-benn istor Bro-C'hall er XVIvet kantved. E 1860 e teuas an anv gallek Renaissance da vout ur ger etrebroadel pa voe implijet gant an istorour suis Jakob Bürckhardt en e levr Die Kultur der Renaissance in Italien. E 1875 e voe lakaet ar ger en Dictionnaire universel (levrenn XX), gant Pierre Larousse. Implijet e vez ar ger gallek e saozneg hag alamaneg. Troet eo bet en italianeg ma komzer bremañ eus rinascenza pe rinascimento. E geriadur Vallée ez eus anv eus Azganedigezh. Abaoe ar bloavezhioù 1950 e vez lavaret Azginivelezh, diwar ar ger Ginivelezh, implijet da gomz eus ganedigezh ar Mabig Jezuz.\nSter an anvAozañ\nOuzhpenn ul luskad arzel ha lennegel e oa an Azginivelezh hervez Michelet ha Bürckhardt. Un emdroadur eus ar sevenadur eo, a denn d'ar politikerezh, d'an teknikoù, d'ar spered, d'an ideologiezh. Marevezh ar Stad evel krouidigezh arzel, diorroadur an den-hinienn, dizoloadur an den evel hinienn, hervez titloù rannoù oberenn an istorour suis.\nDante Alighieri, poltredet gant Sandro Botticelli.\nIstor Italia :\nRepublik Firenze, Republik Venezia\nar pennadoù hag ar rummadoù heñvelanvet: Borgia, Este, Medici, Sforza,\nArzourien an Azginivelezh italian\nRaffaello, Leonardo da Vinci, Tizian, Tintoretto\nSkrivagnerien an Azginivelezh italian\nPetrarca, Dante Alighieri, Niccolò Machiavelli, Bocaccio\nAdtapet diwar « https://br.wikipedia.org/w/index.php?title=Azginivelezh_italian&oldid=1635418 »\nDernière modification le 13 Ebr 2015, à 22:55


Poent pe boent ho peus labouret gant Divskouarn pe ho 'peus bet eskemmoù ganeomp. Keveler pe degemerer labour Divskouarn eo ho aozadur.\nPell zo e labouromp war dachenn ar stummañ (2009 da nebeutañ), ha donoc'h omp aet ganti abaoe 2012 gant tutañ Virginie Pronost, diorroerez tiriadel ha pedagogel. Kinnig a reomp devezhioù tematek (rimadelloù ha frazennoù, ober gant an dafar pedagogel, krouiñ e zafar pedagogel, ober gant malizenn Skouarnig) a-hed ar bloavezh ha kemer a reomp perzh e stummadurioù hir kinniget gant aozadurioù stummañ war ar brezhoneg.\nGoude 6 bloavezh labour war dachenn ar stummañ, en em gav Divskouarn diaes dre vras pa n'omp ket deuet a-benn da zegas trawalc'h a emarc'hantaouiñ diwar an ober-se. Se zo kaoz hon eus goulennet sikour an DLA (stignad lec'hel ambroug) deomp ni da gaout ur studiadenn da henchañ ac'hanomp.\nA-raok divizout mont gant an hent-mañ-hent, e c'houlennomp diganeoc'h reiñ ho soñj war dachenn ar stummañ brezhoneg ha bugaligoù en ur respont d'ur c'houlennaoueg hon eus savet asambles gant arbennigourien an DLA.\nTrugarekaat a reomp ac'hanoc'h en a-raok evit ar pennad amzer a lakoc'h war an dra-se, rikouret mat e vimp evit diorren Divskouarn.\nTrugarez da respont deomp d'an diwezhatañ d'ar sul 17 a viz Even.\nDaoust-hag oc'h keveler gant Divskouarn ?\nDaoust-hag oc'h degemerer labour Divskouarn ?\n1. An ezhommoù-stummañ\nPetra eo an ezhommoù stummañ war dachenn ar brezhoneg ha bugaligoù ?\n(padelezh ar stajoù : berr pe hir, temoù ha poentoù ispisial…)\n2. Ar stummañ\nHa pouezus eo stummañ an dud war bed ar brezhoneg ha bugaligoù ?\nDaoust-hag eo ur brioriezh hiziv an deiz ?\n3. Ar Stajidi\nPenaos ober evit sachañ an dud war-zu ar stummadurioù-se ?\nPetra a vir ouzh an dud da vont d'en em stummañ ?\nPenaos ober evit sikour ar re o defe c'hoant d'en em stummañ ?\n4. Kinnigoù-stummañ Divskouarn\nHa respont a ra Divskouarn d'ho ezhommoù e-keñver ar c'hinnigoù-stummañ ?\n5. Kreñvaat ar stummañ e Breizh\nDaoust-hag e c'hellfe kenlabourat frammoù asambles evit kreñvaat hag efedusaat ar c'hinnig ?\nHa penaos ?\n6. Traoù all\nMa ' peus c'hoant d'ober kinnigoù pe da lâret ho soñj diwar-benn labour Divskouarn en un doare ledan :


Trede levr - XXXV - Wikimammenn\nTrede levr - XXXV\n◄ Nep piou-bennag zo mignoun da Zoue a gar anezhan e pep tra ha dreist kement zo Trede levr - XXXV A-enep barnedigesiou goullo ann dud ►\nPEMPVED KENTEL HA TREGONT.\nHed ar vuez-man, kaer hon euz, ne d-omp ket evit tec’het dioc’h ann temptasionou.\n1. — Jezuz-Krist. — Va map, er vuez-man e viot bepred war var ; armou da grevaat hoc’h ene a vezo red d’e-hoc’h da gaout e peb amzer endra vevot. Enebourien a zo enn-dro d’e-hoc’h ; emint o tarc’hao a zeou hag a gleiz.\nMa n’en em roit ket da c’houzanv ho poan hep klemm, abarz nemeur e viot gouliet. Oc’h-penn.zo c’hoaz : ma ne roit ket ho kaloun d’in evit mad, ma ne c’hoantait ket a wir galoun gouzanv pep tra evid-oun, ne viot ket evit stourm kalet, ha ne hellot ket gounid kurunen ar re euruz.\nRed eo eta e tremenfac’h kalounek dreist ann holl boaniou hag e lakafac’h holl nerz ho tivreac’h da dalvout a-enep kement tra a zalc’h penn ouz-hoc’h. Rak Mann ann env a vezo roet d’ann hini a vezo treac’h ; enn enep, ne choumo gant ann den digaloun nemet poaniou braz evit he lod.\n2. — Mar klaskit ar peoc’h er vuez-man, penaoz ho pezo-c’houi ar peoc’h a bado da viken ? N’en em likit ket e poan da gaout eur peoc’h braz ; poanit da c’houzanv poaniou heb en em glemm. N’eo ket war ann douar, enn env eo e tleit klask ar gwir beoc’h ; n’eo ket ken-nebeut e-touez ann dud nag e-touez ann traou krouet eo ema ar peoc’h ; e Doue hep-ken eo ema.\nDre garantez evit Doue e tleit gouzanv pep tra a galoun vad ; al labouriou, ar poaniou, ann temptasionou, arth heskinou, ann enkrez, ann ezommou euz ar c’horf, ar c’hlenvejou, ar gwall deodadou, ann tamallou, ar c’hastizou, ar vez, ann dismegans hag ann dispriz.\nDre ann traou-ze holl ez eer war gresk er mad ; dre-z-ho e vez anavezet gwir servicherien Jezuz-Krist ; gant-ho e vez great kurunen ann env. Evit eunn tamm labour, me a roio d’ann den eunn digoll a bado da viken ; evit eunn tamm mez a dremeno buhan, me a roio d’ezhan eur c’hloar ha ne dremeno biken.\n3. — Ha kredi a rit-hu e vezo roet d’e-hoc’h atao frealzidigez ann env dioc’h ho tiviz ? Ar zent zo-ken n’ho deuz ket bet atao ar c’hras-ze : gouzanv ho deuz great hep klemm kalz a enkresiou, temptasionou e-leiz ha poaniou stank ; bet ho deuz e pep tra muioc’h a fisians e Doue eget enn-ho ho-unan, rak gouzout a reant ervad ne d-eo netra poaniou ar vuez-man e-skoaz ar c’hloar da zont.\nHa kredi a rit-hu e vezo roet d’e-hoc’h enn eunn taol ar pez n’ho deuz bet kastiz a re all nemel goude skuilia daelou stank, nemet goude gouzanv poaniou braz ? Gortozit ma teuio ann Aotrou Doue d’ho kavout, stourmit kalounek, kennerzit ho kaloun ; arabad eo d’e-hoc’h koll fisians ; diwallit da laoskaat, en em likit e-tal da goll ho puez, mar bez red evit gloar Doue. Me a zigollo er-vad ac’hanoc’h ; bez’ e vezinn gan-e-hoc’h e-kreiz hoc’h holl enkresiou.\nDiwallit na glaskfac’h ar peoc’h er bed-man ; er bed n’euz peoc’h e-bed. Ne oufac’h gounid ar baradoz anez labourat stard ha kalet ; endra viot eta war ann douar, e vezo red d’e-hoc’h stourm bepred. Arabad eo d’e-hoc’h en em skuiza : nevezit ann diabars euz hoc’h ene, galvit Doue daved-hoc’h ; hen hep-ken eo a zo oc’h ho terc’hel gant he zourn ; ra vezo izel ho kaloun dira-z-han. Bezit war evez ha pedit evit na gouezot ket enn demptasion. Eur weach c’hoaz her lavarann d’e-hoc’h : bezit war evez ha pedit bepred, bezit stard enn ho feiz, labourit kalounek ha dalc’hit mad. Meur a hini, goude stourm a bouez ho holl nerz, a zeu da blega enn enn taol ha d’en em zigalounekaat, a greiz ma’z edont gwella o vont da veza treac’h. O veza ma lekeant ho fisians enn-ho ho-unan ha m’en em brizent re ho-unan, Doue a ia diout-ho evit ho c’hastiza. N’eo ket a-walc’h stourm eunn dervez na daou, red eo d’e-hoc’h stourm e-pad holl zeisiou ho puez. Ann hini a gendalc’ho bete penn ann hent, hen-nez a vezo salvet.\nArabad eo eta d’e-hoc’h lavaret: nag hen zo hirr ar brezel-ze ! N’euz netra hirr pa ne bad ; emoc’h tost d’ar penn diveza, rak ann amzer zo berr, ha traou ar bed a dremen buhan. Abars nemeur, eme hor Zalver, ar bed n’am gwelo mui ; c’houi avad a welo ac’hanoun, o veza ma’z ounn beo ha ma vevit enn-oun-me. Hogen ar spered hag ar Pried a lavar : deut. Neb a glevo kement-se, ra lavaro ivez : deut. Setu emoun o tont. — Evel se bezet great ! deut, Aotrou va Jezuz.\nAdtapet diwar « https://br.wikisource.org/w/index.php?title=Trede_levr_-_XXXV&oldid=89376 »\nKemmoù diwezhañ degaset d'ar bajenn-mañ d'an 20 Gou 2016, da 13:18.


Cirencester zo ur gêr eus Gloucestershire, e Bro-Saoz, 150 km er gwalarn-kornôg da Londrez. Emañ Cirencester war glannoù ar stêr Churn, un adstêr d'an Tavoez, hag ar gêr vrasañ e Distrig Cotswold. Eno emañ ar Royal Agricultural College, ar skol labour-douar koshañ er bed saoznek, bet savet e 1840. Anavezet eo mirdi kêr (Corinium Museum) evit e zastumad roman bras. Corinium e oa anv latin ar gêr. Soñjal a reer e teu an anv eus hini pobl vrezhon ar g-Cornovii, emañ o anv ivez en hini ar stêr Churn. Meneget e oa * ar gêr evit ar wezh kentañ gant Ptolemaios e 150.\nAdtapet diwar « https://br.wikipedia.org/w/index.php?title=Cirencester&oldid=1976424 »


Brezel an Inizi Maloù - Wikipedia\nBrezel an Inizi Maloù\nBrezel an Inizi Maloù, e 1982.\nBrezel an Inizi Maloù (e saozneg Falklands War; e spagnoleg Guerra de las Malvinas pe Guerra del Atlántico Sur), zo ur brezel hag a c'hoarvezas e 1982 etre ar Rouantelezh Unanet hag Arc'hantina. Bec'h aoa savet diwar-benn sovereniezh Inizi Maloù, Georgia ar Su hag Inizi Sandwich ar Su, a zo e su ar Meurvor Atlantel, er reter da aod Arc'hantina.\nKroget e oa ar brezel d'an 2 a viz Ebrel 1982, pa voe aloubet Inizi Maloù ha South Georgia gant arme Arc'hantina. Ul lestraz saoz a voe kaset gant gouarnamant ar Rouantelezh Unanet da adkemer an inizi.\nAdtapet diwar « https://br.wikipedia.org/w/index.php?title=Brezel_an_Inizi_Maloù&oldid=1654917 »\nKemmoù diwezhañ degaset d'ar bajenn-mañ d'an 1 Eos 2015, da 08:06.


Adaoz - Wikipedia\nAn adaoz zo un doare da adkemer an traezennoù hag ar mekanikoù bet implijet a-benn addegas an danvezioù ma vezont graet ganto en ur ober produioù nevez. Da skouer eo posupl ober pakadoù boutailh nevez gant reoù adaozet.\nAn adaoz en deus daou zilerc'h ekologel bras : bihanaat mas al lastez ha gwareziñ ar peadra naturel. Doareoù zo a zo aes ha marc'had-mat ; er c'hontrol, avat, doareoù all zo diaes, hag ouzhpenn-se ker-ruz. Abaoe ar bloavezhioù 1970 eo bet a-bouez tre an adaoz evit ekonomiezh ar broioù diorret.\neo al logo bedel a vez displeget war an\ndanvezioù adaozus abaoe 1970\n1.1 Abaoe Oadvezh an arem\n1.2 Oad modern\n2 An dastum lastez dre zibab\n3 An aozadur dre chadennoù adaozañ\n4 Ar c'henwerzh\n5 An dour\n6 E Breizh\nAbaoe Oadvezh an aremAozañ\nAn adaoz zo bet implijet abaoe Oadvezh an arem d'an nebeutañ. Er mare-se e veze adteuzet an traoù en houarn bet implijet. Posupl e oa adtapout an houarn-se evit ober traoù nevez (evel binviji, armoù, h.a...). An holl sevenadurioù a dalc'he da adaozañ kazimant pep tra gant ma vije bet graet gant produioù naturel. Da skouer, ar paperioù kozh a veze dastumet evit ober toaz paper. O cheñch emañ an adaoz, avat. Teknikoù nevez zo bremañ setu eo aesoc'h adaozañ muioc'h a zanvezioù.\nEr bloavezhioù 1970 eo bet kaset an adaoz war-raok gant dalc'hidi difenn an Douar. Krouet o deus al logo a vez implijet bremañ evit merkañ ar produioù da adaozañ (daou vir gwer en ur c'helc'h). War-raok ez a an adaoz : en em voazañ a ra an holl d'an dikedenn "produioù da adaozañ". Emañ bed an ijinerezh o klask teknologiezhioù evit mont war-raok. Da skouer e 2006 ez eus bet staliet ur sistem gant ar broioù diorroet evit gwerzhañ an tredan produet gant an adaoz. Ur gudenn 'zo er broioù o tiorren peogwir n'o deus ket an hevelep teknologiezhioù evit adaozañ al lastez. Hep ur sistem mat e teuio an Douar da vezañ ur boubellenn vras a-benn nebeut.\nHiziv an deiz emañ an holl kreizennoù adaoz evezhiet hervez lezennoù strizh Europa. An danvezioù an aesañ da adaozañ eo ar gwer, ar plastik hag ar c'hartoñs.\nAn dastum lastez dre zibabAozañ\nAn hini a grou al lastez a rank adaozañ anezho. Goude an dastum e vez kaset al lastez dibabet pe get en ur greizenn dibab e-lec'h ma vez graet oberiadurioù disheñvel evit dibab mat al lastez. Er mare-se e vez lammet ar gwer evit ma ne vefe ket gloazet an dud o tispartiañ al lastez.\nAn aozadur dre chadennoù adaozañAozañ\nUr wezh dibabet e vez prenet al lastez gant embregerezhioù treuzfurmiñ. Lakaet e vez pep doare lastez en ur chadenn difer : pep seurt lastez en deus e chadenn hag a heulio un hent disheñvel. An traoù a vez stanket er chadenn evel lastez hag a zeu er-maez evel danvez prest da vezañ implijet.\nUr wezh stummet e teu ar produioù echuet er-maez eus an adaoz, implijet e vezont evit ober produioù nevez. E fin o buhez e vezont adaozet c'hoazh... Setu n'eus fin ebet !\nHiziv an deiz n'eo ket posupl bevañ hep dour ha kalz a vez dispignet tro-dro d'ar bed. Met an dour zo harzet, avat. Er broioù diorroet-kenañ e vez adaozet an dour hag ul lodenn eus an dour-se a vez evet. Evit adaozañ an dour eo ret kaout frammoù hag aozadurioù ponner. Alies eo embregerezhioù arbennik a ra war-dro an dour.\nHiziv an deiz eo deuet pouezus-tre an adaoz ken eo ur gennad greantel en e benn.\nOuzhpenn eo posupl sikour an dud ampechet en ur zalc'her an tafoù bier hag ar boutailhoù plastik : gant an danvez-se eo posupl ober kadorioù-ruilh, n'eo ket diaes hag efedus eo.\nIjinerezh an houarn en deus bet ur pouez bras ekonomiezh Breizh gwechall. Pinvidik en houarn ha gant kalz a goadegoù ivez e oa dija an Arvorig un douar houarnel a-raok an Oad kristen.\nEr 16vet kantvet hag er 17vet kantved e oa bet un dispac'h gant ar goveloù o tiorren. Deuet e oa labour an houarn da vezañ un ijinerezh bras e broioù an Arvor koulz hag en Argoad (goveloù an Henbont, da skouer). E-pad an 19vet kantved eo aet an ijinerezh-se war zigresk. E Breizh evel e pep lec'h eo leun ar poubellennoù, setu e rank an dud adaozañ al lastez.\nAdtapet diwar « https://br.wikipedia.org/w/index.php?title=Adaoz&oldid=1700407 »\nDernière modification le 28 Ebr 2016, à 10:19\nKemmoù diwezhañ degaset d'ar bajenn-mañ d'an 28 Ebr 2016, da 10:19.


August(us) Ferdinant Möbius a zo ganet d'ar 7 a viz Du 1790 e Schulpforta (Saks, Alamagn), ha marvet d'ar 24 a viz Here 1868 e Leipzig. Ur matematikour alaman hag un damkanour steredoniel a oa anezhañ.\nAnavezet eo dreist-holl evit e zizoloadenn, seizenn Möbius, ur gorread nann-durc'haus daou vent dezhañ, gant ur bord hepken pa vez lakaet en ur spas euklidel 3 ment. Dizoloet e voe ivez d'an hevelep mare gant Johann Benedict Listing.\nMöbius e voe an den kentañ da zegas an daveenoù homogenel e geometriezh projektivel. Arabat meskañ treuzfurmadennoù Möbius, talvoudus e geometriezh projektivel, gant an dreuzfurmadenn a zoug e anv eus teorienn an niveroù. Ar fonksion bouezus μ (fonksion μ(n)) ha formulenn amginañ Möbius a zo e-touez e zegasadennoù da deorienn an niveroù.\nCarl Friedrich Gauss a voe skolaer dezhañ.\nDiskennad da Martin Luther e oa dre e vamm.\nAdtapet diwar « https://br.wikipedia.org/w/index.php?title=August_Ferdinand_Möbius&oldid=1611068 »\nKemmoù diwezhañ degaset d'ar bajenn-mañ d'an 12 Gen 2015, da 11:35.


Pajenn:Inisan - Toull al lakez.djvu/49 - Wikimammenn\nPajenn:Inisan - Toull al lakez.djvu/49\npevar en tu all, a nij d’e heul, diwar beg an eil bod lann war egile, hag o-zeiz e kriont, pep-hini d’e dro pe daou pe dri a-unan, ha c’hoaz krenva ma c’hellont :\n— Per, laer… laer… laer… laer… laer…, Per, laer… laer… laer… laer…\nEn dro-man avad e teu Per da skei war boull e galon, en eur lavaret :\n— Ya, pec’het am eus ; mont a ran da restôli va arc’hant, mont a ran d’her c’has d’al lec’h m’am eus her c’havet. Me a gave d’in ne anaveze den va c’havadenn, pa lavarin gwell, va laeronsi ; eo, Doue hen anaveze ; hen diskouez en deus great d’in dre va fez arc’hant fas en daou du, dre va c’houignou troet e kabellou-touseg, ha dreist-holl dre gan flemmus ar pistraked-man. Mes Doue a zo madelezuz ; me a yelo da gofez, ha Doue va fardono.\nKaer en doa Per kaout keuz ha glac’har. Ar pistraked a yea atao didruez d’e heul, ha ne ehanent da grial warnezan :\n— Per, laer… laer… laer.. laer… laer…, Per, laer… laer… laer.. laer… laer…\nPer, abaoue ar mintin, a rea ar skouarn vouzar ; n’en doa great van ebet evit gwelet burzudou ; ha c’houi a gavo iskiz ma teu an Aotrou Doue, d’e dro, da ober ar skouarn vouzar ha da zerri, evit eur pennad, dor e galon ?\nEdo en em gavet gant ar wazenn-zour a zired diouz Lanrial ha milin Sant-Jorj, pa welas o tont, d’an daoulamm-ruz, daou archer war varc’h, dre an hent a zo etre Ker-Yun ha Kereloun…\n— Ah ! den n’en doa gwelet va laeronsi, eme Ber. Koulskoude, setu aman archerien !…\nAdtapet diwar « https://br.wikisource.org/w/index.php?title=Pajenn:Inisan_-_Toull_al_lakez.djvu/49&oldid=128217 »


Disheñvel eo ar politikerzhioù diouzh an erbeddoù dre m'eo bet tizhet un emglev resis diwar-benn ar politkerezhioù ha neuze e rank bezañ doujet oute. Pedet e vez kentoc'h doujañ d'an erbedennoù avat. --Merour (N) 26 Du 2006 da 18:54 (UTC)[respont]\nNe gav ket mat an droienn "politikerezh ofisiel". Bez ez eus pennaennoù a dle bezañ lakaet er pajennoù Wipipedia: Reolennoù pennañ ha me oar me hag an diviz(où) reolata (evit treiñ ar galleg prise de décision.--Ch. Rogel 27 Du 2006 da 01:17 (UTC)[respont]\nEvidon-me e talvez ar reolenn da gentañ evit ar gerioù yezhadurel (anvioù-gwan, verboù, araogennoù, lostgerioù hag all).--Ch. Rogel 27 Du 2006 da 01:17 (UTC)[respont]\nar pezh am eus c'hoant ober eo sklaeraat etrezomp-ni holl (pe ar re a fell dezhe reiñ o alin) penaos e rank bezañ lakaat e pleustr ar pennaennoù evit ma vefe sklaeroc'h labour ar verourion. ha kinnigoù resis evit kemmañ krafoù zo war ar bajenn bennañ-mañ? --Merour (N) 27 Du 2006 da 09:26 (UTC)[respont]\nEchu evit ar poent. Bianchi-Bihan 26 Du 2006 da 15:57 (UTC)[respont]\nmat e vefe dit adlenn reolennoù pennañ ar wikipedia. politikerezhioù ofisiel (pe "reolennoù") ez eus bet abaoe ar penn-kentañ. n'eo ket un afer bezañ a-enep pe a-du - evel-se emañ an traoù. n'eo ket savpoent ur merour an hini eo, bet diazez ar raktres. ret eo gwelet resis penaos o lakaat e pleustr. n'in ket da gaozeal diwar-benn kemendall diwar-benn ar peoent-se - da bep hini da c'hoût e pelec'h emañ hag ar reolennoù a ren warnañ/i. kavet e vez an daveoù war ar bajenn-mañ. ret eo goût ivez e vez stanket an neb hag a dibab chom hep doujañ da reolennoù boutin mont-en-dro ar wikipedia - amañ pe e lec'h all. n'eo ket galloud ur merour hen ober - e gefridi an hini eo. --Merour (N) 26 Du 2006 da 16:34 (UTC)[respont]\nN'ouzon ket ha pal ur merour eo serriñ kont an dud a sav pennadoù evit ar blijadur da c'hoari gant e c'halloud, krediñ a raen e oa e gefridi ivez kaozeal gant an implijerien. Bianchi-Bihan 26 Du 2006 da 16:42 (UTC)[respont]\n--Merour (N) 26 Du 2006 da 19:00 (UTC)[respont]\nevel-just. a-du penn-da benn.--Neal 27 Du 2006 da 10:36 (UTC)[respont]\nne felle ket din lâret e vije ret stankañ implijerion/ezed abalamour da se, met kentoc'h lakaat patromoù ispsial war pennadoù zo ha ne glotaent ket gant ar pennaennoù (ha gortoz ivez evel-just). a-du: n'eus mall ebet evit diverakñ pennadoù.--Neal 27 Du 2006 da 10:36 (UTC)[respont]\nbetek-hen n'o deus ket respontet ar re all...--Neal 27 Du 2006 da 10:36 (UTC)[respont]\nPazenn 5 Graet eo hervez ali ar gumuniezh (n'eus ket ezhomm kaout ur votadeg bewech : ar c'henasant a c'hell bezañ pe digor pe sioul, met d'ar merour da bouezañ evit kaout un nebeut alioù sklaer). --Ch. Rogel 27 Du 2006 da 01:17 (UTC)[respont]\n--Neal 27 Du 2006 da 10:36 (UTC)[respont]\n--Merour (N) 26 Du 2006 da 18:56 (UTC)[respont]\nMe zo a-du penn-da-benn gant ar pezh 'n eus skrivet Neal: ret eo ober un diforc'h sklaer-tre etre wikipedia (holloueziadur) ha wikeriadur (geriadur). Ha ret e vije kas lod eus ar pennadoù eus wikipedia e-barzh wikeriadur. Met evit ar mare 'n eus nemet 9 bajenn war wikeriadur: piv a zo dedennet evit ober war dro? (pas me ;-)) Benoni 27 Du 2006 da 11:22 (UTC)[respont]\nPetra eo ar machin-se? Ha pelec'h emañ ? e-kichen an davarn ha ne gavan ket an hent da vont di? Bianchi-Bihan 27 Du 2006 da 11:54 (UTC)[respont]\nSetu al liamm davet ar wikeriadur: . Benoni 27 Du 2006 da 12:06 (UTC)[respont]\nA-du evel-just gant an diazez n'eo ket wikipedia ur geriadur. War-bouez an adkasoù ne zlefe bezañ nemet ur pennad evit pep "keal" : da skouer "evn" ha "labous" ne reont nemet ur pennad, ar memes tra evit "Kraozon" ha "Kraon", pe "Kervarker" ha "La Villemarqué". Se ne vir ket e c'haller lakaat meneg pe veneg e korf ar pennad evit sklaeraat ster pep stumm diouzh ezhomm. Rognogno 27 Du 2006 da 12:39 (UTC)[respont]\nEvel-just. Hag en ur pennad Labous e c'heller displegañ e vez lavaret evn e lec'h-mañ-lec'h, h.a. Met korf ar pennad a rank bezañ bevoniel ha n'eo ket yezhoniel... Benoni 27 Du 2006 da 12:52 (UTC)[respont]\nHag ar pennadig gregach, zo bet lakaet, hep kaozeal ganin, e loch ar poubellenoù? Ha setu perak ez eus, hag e vo, disfiz ennon: tud zo o tibab en anv ar re all, ha hep ar re all. Bianchi-Bihan 27 Du 2006 da 13:34 (UTC)[respont]\nDispleget eo bet amañ dija an abegoù evit enteuziñ ar pennad "gregach" gant an hini Gresianeg. Abegoù berr-ha-berr: 1) n'eo ket wikipedia ur geriadur; 2. Abaoe ar penn-kentañ eo bet ar boaz war ar wikipedia-mañ (evel war an holl re all a anaouan) klask enteuziñ pennadoù doubl. N'eo ket ganin-me e oa bet kemeret an diviz-se, aosut ha ma oa bet me an hini, evel merour, e bet lakaet e pleustr. Achu eo an tem-mañ amañ. mar fell dit ouzpennañ evezhiadennoù diwar e benn, erbedet out d'hen ober war ar pajennoù kaozeal stag ouzh ar pennad Gresianeg pe c'hoazh ouzh ar pajenn adkas Gregach. Adlec'hiet e vo eno an holl evezhiadennoù o tennañ d'an tem-mañ.--Merour (N) 28 Du 2006 da 11:23 (UTC)[respont]\nha gwell e vefe dilec'hiañ an holl gaozeadenn-mañ na dennont ket war-eeun d'ar c'hraf "N'eo ket wikipedia ur geriadur" pe o leuskel amañ? ma soñj-me: gwelloc'h o adlec'hiañ davet ar pennadoù nevez-krouet ganin (liammoù a-us) evit aezaat ar gomz.--Merour (N) 28 Du 2006 da 11:12 (UTC)[respont]\nE brezhoneg e vo graet ur pennad evit gerioù disheñvel evel merc'h, plac'h, maouez, paotrez, gwrac'h peogwir eo brezhonek ar wikipedia, ha n'eus ket d'ober evel e saozneg pe e galleg pe e spagnoleg... MET VEL EN UR WIKIPEDIA BREZHONEK. Ha mat pell zo. Bernez Bernioù 29 Du 2006 da 09:33 (UTC)[respont]\n--Merour (N) 29 Du 2006 da 09:46 (UTC) N'ouzon ket petra eo "adlec'hiet", met dilec'hiet eo bet. Un implijer a gomz eus merc'h a bouez nebeutoc'h eget ur merour o komz eus paotred mari robin. netra ken. Bernez Bernioù 29 Du 2006 da 14:14 (UTC)[respont]\nda gentañ eo bet dilec'hiet (skarzhet diouzh al lec'h ma oa) ha neuze eo bet adlec'hiet (lec'hiet en-dro met en ul lec'h all). n'eo ket bet ad/dilec'hiet da evezhiadenn peogwir ne blij ket din ar pezh ec'h eus skrivet, met peogwir ne degas ket skouerioù all eus pennadoù ne glotaent ket gant ar bennaenn "N'eo ket Wkipedia ur geriadur". laket e vo "beg-e-dog" ma teu gwelloc'h ganit... arabat klask treuzkas tabutoù diwar-benn un tem a lec'h da lec'h.--Merour (N) 29 Du 2006 da 14:19 (UTC)[respont]\nBarn a ran diwar pezh a lennan, bras a-walc'h on evit se. Ne ran nemet tostaat daou zarvoud: ur skouer gant unan, ur skouer gant unan all, ha ne bouezont ket kement ha kement. Ha me ne roan urzh ebet da zen, nag arabat, na netra. Bernez Bernioù 29 Du 2006 da 14:26 (UTC)[respont]\nDaoust ha "fedoù yezh zo" eo an troioù lavar gant gerioù enne? Zatis ze kwechenn. (Un evezhiadenn eo, n'eo ket ur gunujenn nag ur sakredadenn, nag un anv gregach). Bianchi-Bihan 16 Gen 2007 da 07:21 (UTC)[respont]\nAn tamm arroud lakaet war wel gant Bianchi zo tennet eus ur respont graet ganin d'un implijer en doa c'hoant da skrivañ pennadoù en un doare skrivañ leounok nevez. Ya, soñjal a ra din e rank ar wikipedia bezañ skrivet e peurunvan (renket eo bremañ), e vefe mat kaout pennadoù er Wiki diwar-benn hor yezh : da skouer ur pennad a zisplegfe petra eo dibarderioù ar gwenedeg (a-fet gerioù pe ereadurezh), an emdroadur anezhañ, istor e zoareoù-skrivañ, e lennegezh, e skrivagnerien, istor ar rannyezh, an testenioù dre skrid, al lennegezh dre gomz, hag all, da lavaret eo danvez hollouezadurel. Ha ya, kavout a ra din e rank an titouroù yezh all (troidigezhioù, evezhiadennoù doareoù-skrivañ, etimologiezh, gour, liester, troioù-lavar hag all) bezañ lakaet er Wikeriadur zo bet lañset da vat er miz-mañ (ouzhpenn 700 pennad ennañ) hag a zo rummet er 57vet plas dija. Fulup 31 Gen 2007 da 11:34 (UTC)[respont]


Evaj - Wikipedia\n(Adkaset eus Died)\nUn evaj, pe un died, pe ur boeson a zo kement dourenn mat da evañ.\nEn o zouez e c'heller zoken resisaat died alkoolek gant alkool ennañ, pe er c'hontrol died dialkoolek, died tomm pe died yen, died gazek (aezhennek).\nE brezhoneg koulz hag e galleg e c'heller kaozeal eus boesonioù alkoolek hep lavar ar ger alkoolek e troioù lavar zo : "pa veze boeson gantañ" "died kreñv", "d'ho tied"=yec'hed mat, "dilezel an evaj"=paouez da evañ alkool, "bezañ kollet, poazh gant ar boeson"=bezañ mezvier, "kaout gwall voeson"=bezañ drouk goude evañ diedoù alkoolek.\nOrin an evajoù eo an dour, a zo an hini nemetañ rediet evit buhez Mab-den gour hag an holl voudoù bev. Bronneged vihan a ev laezh o mamm e lodenn gentañ o buhez. Dour a zo ennañ avat. Dour a vez kavet mui pe vui en holl evajoù mod-all.\n4 A bep seurt evajoù\n4.1 Evajoù dialkoolek\n4.1.1 Evajoù aezhennek\n4.2 Evajoù goet\n4.2.1 Evajoù alkoolek\n6 Implijoù ha mod da implijout\nDiwar ar ger brezhoneg ev, da geñveriañ gant ar gerioù ev- e kerneveureg , yf- e kembraeg, ibh en iwerzhoneg , o orin boutin er c'heltieg *ib-o- e teu ar ger evaj, a veze skrivet evage e 1723.\nDied e brezhoneg skrivet diet e penn kentañ ar XVIvet kantvet, da geñveriañ gant ar gerioù dewas e kerneveureg o tont eus an hengerneveureg diot, ha diod e kembraeg, deoch en heniwerzhoneg a zo o orin boutin er c'heltieg *di-ati-s.\nDiwar ar ger galleg boisson o tont eus al latin kozh bibitio skrivet er VIIvet kantvet, e teu ar ger boeson, bet skrivet boëson e 1914..\nDont a ra an dour eus ar mein, kaset kuit e stumm gazus gant ar menezioù-tan dibaoe ma z'eus deuzouto war ar Voul-douar.\nDont a ra al laezh hag an evajoù laezh eus al loened (parezed ar bronneged, dreist-holl ar buoc'hed). Dont a ra ar chouchenn graet gant mel eus ar gwenan. Gwad loened zo (a-wechoù mesket gant traoù-all) a servij da evajoù ivez e sevenadurioù zo.\nDont a ra lodenn vrasañ an evajoù all eus ar plant. A bep seurt lodennoù eus a bep seurt plant a c'hell bezañ implijet evit krouiñ evajoù : frouezh, delioù, had, plusk, sev, gwrizioù, ... A bep seurt teknikoù a vez implijet evit produiñ un dourenn mat da evañ adalek al lodennoù plant-se : gwaskañ, tronizhañ, darsilañ, sildrouezhiñ, glec'hiañ, bervañ, goiñ, strilhañ, meskañ...\nA bep seurt elfennoù a gaver en evajoù.\nEn dour ne gaver tamm elfenn vagus ebet, nemet maenadoù. N'eo ket energetek kenebeut.\nAn evajoù all diouzh o orin hag o mod da vezañ krouet a c'hell kaout proteinoù, lipidoù ha glukidoù a zo energetek ha magus, ha vitaminoù gwiennoù bouedel ha maenadoù a servij d'ar c'horf.\nAn dourennoù implijet evit keginañ evel an eoul pe ar gwinegr a c'hell bezañ renket en evajoù. Lod eus ar boued a c'hell bezañ renket en evajoù ivez evel ar soubenn pe ar bouilhoñs. Nebeut evajoù evel ar chokolad tomm a zo ken tost deus an evajoù ha deus ar boued abalamour d'o c'henaoz magus-tre. Evajoù all evel ar glec'hiadennoù a c'hell bezañ renket e-touesk al louzoù abalamour d'o efedoù war ar yec'hed. Ar plant a c'heller implijout evit o fardañ o vezañ renket e-touesk al louzaouennoù.\nA bep seurt evajoùAozañ\nA bep seurt evajoù dialkoolek da freskaat\nChug oranjez servijet fresk\nEvajoù alkoolek e boutailhoù bihan unimplij\nmez, da skouer er chouchenn\nImplijoù ha mod da implijoutAozañ\nEvet e vez an evajoù gant a bep seurt endalc'herioù liammet gant ar sevenadur hag e vez dalc'het ha miret anezho gant kement stummoù ha mentoù pod (boutailh, barikenn, boest...) diouzh ar c'hementadoù ha padelezh ar mirout.\nMare an evañ a c'hell bezañ mare an debriñ pe e c'hell bezañ disheñvel. Lod eus an evajoù a zo liammet-tre gant ur mare resis eus an devezh (tizan an noz da skouer) pe eus ar vuhez (alkool evit an dud gour da skouer).\nKaozet e vez eus evajoù an dijuniñ pe eus evajoù digor-kalon da evañ a-raok ur pred, pe eus evajoù-koazhañ da evañ evit koazhañ gwelloc'h.\nFreskaennoù a vez graet eus evajoù da freskaat ar c'horf etre ar predoù, pe eus ur banne startijenn evit un evaj da lakaat ar startijenn da zistreiñ.\nLod eus an evajoù implijet ar muiañ o deus roet o anv da mareoù resis an devezh. (fr) pause café a zo un troc'h el labour evit evañ kafe pe un dra-all.(en) tea time a zo un troc'h el labour e Bro-Saoz hag e broioù levezonet gant o sevenadur.\nEvajoù zo a vez evet yen, pe tomm pe d'ur wrez resis (gwin, bier).\nSevenadurioù zo o deus lidelakaet implij seurt evajoù, evel an te e Bro Japan.\n(fr) Ul lodenn vat eus ar pennad-mañ a zo troet diwar ar pennad anvet "boisson" war ar wikipedia e galleg. Handelv eus ar 22 a viz Genver 2014.\nAdtapet diwar « https://br.wikipedia.org/w/index.php?title=Evaj&oldid=1921891 »\nDernière modification le 1 Gen 2022, à 13:32\nKemmoù diwezhañ degaset d'ar bajenn-mañ d'an 1 Gen 2022, da 13:32.


Abadenn skignet d’an 19 a viz Meurzh war radio An Aodoù (Buhez - kaset da benn gant Kristian Braz).\nCélestin Maguer ha Claude Léon eus strollad Gwineventer zo o lârout un tamm hiroc’h war ar pezh-c’hoari «N’eo ket ar memes galleg».\nAbadenn skignet d’an 12 a viz c’hwevrer 2013 war radio An Aodoù (Buhez - kaset da benn gant Kristian Braz).\nUn abadenn war ar pezh-c’hoari Frankiz gant tammoù eus ar pezh ha testeni Tangi Merrien komedian.\nAbadenn skignet d’an 13 a viz Du 2012 war radio An Aodoù (Buhez - kaset da benn gant Kristian Braz).\nAterset eo bet komedianed ar strolladoù Plon’8 (eus bro Gerne) ha C’hoari las (eus bro Dreger) war o fezh-c’hoari "Sul" ha "Brezel al Lastez", c’hoariet da geñver an trede Festival Brezhonek aozet gant C’hoariva.\nAbadenn skignet d’an 23 a viz Here 2012 war radio An Aodoù (Buhez - kaset da benn gant Kristian Braz).\nUn abadenn evit kinnig trede Festival Teatr Brezhonek (2-21 a viz Here 2012).\nAbadenn skignet d’ar 26 a viz Even 2012 war radio An Aodoù (Buhez - kaset da benn gant Kristian Braz).\nBet eo Kristian Bras o welout bugale Plougerne o pleustriñ evit Armorica Breizh, abadenn tan ha kurun strollad Ar Vro Bagan. Gant Goulc’han Kervella ha Nikol Ar Vourc’h.\nAbadenn skignet d’ar 15 a viz Mae 2012 war radio An Arvor (Buhez - kaset da benn gant Kristian Braz).\nBob Simon ha Yann-Edern Jourdan a gont deomp o micher komedian. Klevet eo ivez tammoù deus o fezh war ar stern d’ar c’houlz-se : Alanig al Louarn.\nAbadenn skignet d’ar 27 a viz Meurzh 2012 war radio An Aodoù (Buhez - kaset da benn gant Kristian Braz).\nMari-Elen Morvan komedianez strollad Kallag a gont deomp he entan evit ar c’hoariva.\nAbadenn skignet e miz Ebrel 2002 war radio Arvorig.\nReun Treger eus strollad Plougin a ginnig ar strollad hag ar pezh-c’hoari Boued Touseg diwar Le festin des gueux skrivet gant Jean Failler. Aterset eo gant Roger Lavanant.\nDa selaou war an Tour Tan.\nAbadenn skignet e miz Meurzh 2006 war radio Arvorig FM.\nAtersadenn Celine Soun eus strollad La Obra. Komz a ra eus he micher stummerez war ar c’hoariva da vare ar strollad tud yaouank An Alouberion ouzh mikro Gael Morin.\nDa selaou war lec’hienn an Tour Tan.\nAbadenn skignet e miz Ebrel 2003 war radio Kerne.\nDa geñver ar gouel "Kornog-norzh-kornog c’hoarivaoù ar bedoù keltiek" e oa kinniget e c’hoariva Kerne gant skolajidi Diwan Kemper ur pezh-c’hoari, "Kroaz-hent", renet gant Nolwenn Korbell. Reportaj e-pad ar bleustradeg veur gant Skolajidi Diwan Kemper ha Fanny Chauffin, ouzh mikro Laëtitia Fitamant.\nSelaou un tamm deus an abadenn war an Tour Tan.\nSkolajidi Diwan Kemper, Fanny Chauffin, Nolwenn Korbel.\nAbadenn skignet e miz Mae 2010 war radio Kerne.\nAdkavit tud strollad Plon’8 o pleustriñ ouzh mikro Dorig ar C’hras.\nEvit selaou an abadenn war an Tour Tan.\nAbadenn skignet e miz Du 2005 war radio Kerne.\nDa geñver Gouel Bro Douarnenez e oa bet pedet ar strollad c’hoariva Barzhanoff, ur gompagnunezh eus Roazhon leun a youl hag o deus skrivet ha leurennet "Kig & Faltazi". Bac’het eo an implijidi un dibenn-sizhun-pad er burev.\nUr mod da ziskouez an doare ma c’hoari ar gwask war an dud.\nEvit klevout Meriadeg, Olier, Christine, Gwilherm, Marie-Thérèse aterset gant Solenn Georgeault : lec’hienn an Tour Tan.\nAbadenn skignet e miz Gouere 2009 war radio Kerne.\nAktourien divyezhek ar strollad c’hoariva Plon’8 a ginnig deomp o labour war ar pezh-c’hoari "Romeo ha Julieta". Ur sell fentus war oberenn Shakespeare.\nAbadenn skignet d’an 31 a viz Eost 2013 war radio Kerne.\nStrollad La Obra o pleustriñ war ar pezh-c’hoari Bleunioù gouez. Gant komedianed La Obra ouzh mikro Morgane Bramoullé.\nSelaou an abadenn war Breizh Net.\nAbadenn skignet d’an 28 a viz Kerzu 2012 war radio Kerne.\nCéline Soun o komz diwar-benn La Obra, strollad c’hoariva e brezhoneg hag e spagnoleg. Kontet eo petra eo La Obra, petra zo bet graet gant ar strollad hag o raktresoù.\nDa selaou war RadioBreizh.net.\nAbadenn skignet d’an 22 a viz C’hwevrer 2012 war radio Arvorig FM.\nC’hwezek bugel etre 6 ha 12 vloaz o deus kemeret perzh en ur staj c’hoariva e-kerzh o vakañsoù. Kinniget e vez ar staj, bep mintin, gant strollad Ar Vro Bagan e Plougerne. Ur staj e brezhoneg kaset da benn gant Goulc’han Kervella, rener ar stal ha komedian a-vicher. Displeget ’neus da Erwan Blanchard peseurt palioù a glasker tizhout ’kerzh ur sizhunvezh giz-se.\nEvit selaou an abadenn war RadioBreizh.net.\nAbadenn skignet d’ar c’hentañ a viz Kerzu 2009.\nAterset eo ar strollad c’hoariva "Rebeldia" a zo e bal dezhañ krouiñ ul liamm gant tud yaouank ar greizenn "Ixcan creativo, Playa Grande, Guatemala". An eskemm-se a zo bet kensavet gant ar strollad "La Obra" hag en deus kenlabouret gant C’hoariva evit dougen ar raktres "Ixcan creativo".\nEvit selaou an abadenn kaset da-benn gant Andrea Le Gal ha Merwyn war RadioBreizh.net.


Conakry (Kɔnakiri e maninka, Konaakri e fulfulde) eo kêr-benn ha kêr vrasañ Ginea. Emañ war an aod, war ribl ar Meurvor Atlantel. Kêr vrasañ Ginea eo, ha kreizenn velestradurel hag armerzhel ar vro. Kresket eo en-dro d'ar porzh a ezporzhier aluminiom ha bananez drezañ. E 1887 en em stalias ar C'hallaoued eno hag e 1904 e rejont eus Conakry pennlec'h an drevadenn anvet neuze Ginea c'hall.\nAbaoe dizalc'hidigezh ar vro e 1958 eo kresket spontus poblañs kêr, evit tizhout un daou vilion bennak a dud e 2010 war un hollad a C'hineiz a 10 milion (1 Ginead war 5). Ouzhpenn 3 milion a dud a zo en tolpad.\nGevellet eo Conakry gant Cleveland en Ohio, er Stadoù-Unanet.\nTud liammet gant ar gêr[kemmañ | kemmañ ar vammenn]\nLansana Conté (1934-2008), milour ha prezidant ar Republik\nMoussa Dadis Camara, milour ha prezidant ar Republik\nAlpha Condé, prezidant ar Republik\nAdtapet diwar « https://br.wikipedia.org/w/index.php?title=Conakry&oldid=1899219 »\nKemmoù diwezhañ degaset d'ar bajenn-mañ d'an 1 Ebr 2021, da 09:07.


Ar c'hentañ derez\nKelennet 'vez galleg adalek ar CE1. Treuzkaset 'vez buan an doareoù deskiñ tapet gant ar brezhoneg. Da gentañ e vez ret klokaat ar barregezhioù da zeskiñ skrivañ fonemoù 'zo en ur mod all. Buan-tre e tremener da zeskiñ ar yezh hag implijout anezhi dre gomz pe dre skrid. El live-se ivez, e vez tu treuzkas meizadoù eus un eil yezh d'eben, pe war-eeun pe dre geñveriañ.\nPlas ar galleg betek fin ar c'hentañ derez eo hemañ :\n- CE1 : 2e\n- CE2 : 6e\n- CM1 : 6e\n- CM2 : 6e\nRankout a ra ar vugale skoliataet e Diwan kaout e fin ar c'hentañ derez anaoudegezhioù ha barregezhioù koulz ha re ar vugale deuet eus ar sistem unyezhek, ha gouestoni en eil yezh hag eben.\nKelenn ar galleg\nProgramm ar skolioù Diwan evit ar pezh a sell ouzh ar galleg eo hini an Deskadurezh Stad (Programmoù ha mennadoù-sturiañ 1985).\nGraet eo bet gantañ evit ma ne vefe ket addesket ar pezh a zo bet desket e brezhoneg. Dre ober kement-se, e vez tu da zigreskiñ niver an eurvezhioù galleg er programm ofisiel hep krennañ efeduster ar c'helenn.\nEn enep da brogrammoù ar CE2 hag ar CM, e vez re ar CP ha CE1, evit ul lodenn vat, gouestlet d'an deskiñ diazez (lenn ha skrivañ dreist-holl). Degaset 'vez ar galleg neuze e-kerz ar CE1. Kreskiñ a ra goude-se niver an eurvezhioù galleg tamm-ha-tamm betek ar CM2, diouzh ma kresk an anaoudegezhioù o tennañ d'ar yezh\nKelenn e galleg\nDre implij ar galleg evel yezh kelenn e danvezioù liesseurt ar programm, e vez posupl d'ar vugale meizata ha komz reizh e galleg koulz hag e brezhoneg. Ouzhpenn deskiñ geriaoueg an danvez, e vez kelennet e galleg e pep danvez :\n- poelladennoù lakaat e pleustr ar barregezhioù tapet e brezhoneg\n- diskoulmañ kudennoù gant ar pal diorren poell matematik ha meizata diheverz ar skolidi\nSkiantoù ha teknologiezh\nlakaat e pleustr an anaoudegezhioù tapet e brezhoneg hag an doare-soñjal skiantel dre :\n- sevel skoulmadoù\n- rentañ-kont ha displegañ\nIstor, douaroniezh, keodedelezh\n- Dizoloiñ ha donaat e galleg krafoù istor, douaroniezh, keodedelezh.\n- Diorren ar varregezh da glask, dre lakaat dielloù e galleg etre daouarn ar skolidi.\nPrantadoù a-ratozh gouestlet d'an arzoù e galleg


Bodad EAT “Ar Bibl Santel”\nAn dielloù niverus o deus talvezet da sevel ar Bibl-mañ, ha titouroù diwar-benn an aozerien.\n– Testamant Nevez (Mae 2017)\n– Pentateuk ABS Mae 2017 PDF 1 Pentateuk 2018\n– Levrioù-istorek (1/2) (4/11/16) PDF 2 Josoua – Samouel 2018\n– Levrioù istorek (2/2) (29/12/16) PDF 3 Rouaned – Ester 2018\n– Levrioù-barzhoniel (17/1/17) PDF 4 Makabeed – Sirac’h 2018\n– Levriou Izaias ha Jeremias (25/1/17)\n– Profeded-dibenn (17/2/19)\nPenaos eo bet stummet ar Bibl-mañ ? 40 % anezhi a zeu diwar labourioù An Tour-Tan (ger-ha-ger diwar an hebraeg), 60 % diwar labourioù skipailh Maodez Glanndour (diwar an hebraeg hag ar gresianeg), pergen Marsel Klerg en doa prientet tost d’an hanter.\nLakaet eo bet ar Bibl-mañ da glotañ gant ar Bibl e latin a vez implijet gant an Iliz katolik, an “Nova-Vulgata”.\n6 soñj war “Bodad EAT “Ar Bibl Santel””\nPingback : Bodad ar Bibl Santel Testamant Kozh M. Ar C’hollo en linenn | EMGLEV AN TIEGEZHIOÙ\nPingback : SALM 16 (15) . An Aotrou, va lod-hêrezh. - Ar Gedour\nemglev a lavar:\nEven 19, 2016 da 6:31 am\nDewi Bowen Williams a lavar:\nEven 1, 2013 da 5:11 g.m. Kemmañ\nTrugarez bras deoc’h evit ar holl Bibloù Brezhonek. Un Teñzor bras eo!\nMar plij, pelec’h amañ Krennlavarioù 2:3 – 3:2 Maodez Glanndour, kollet int?\nErbedadenn war dalvoudegezh ar furnez\n2. 1 Va mab, mar degemerez va c’homzoù,\nmar mirez ennout va reizhadurioù,\n2 o reiñ da skouarn da selaou ar furnez\no stouiñ da galon etrezek ar skiantegezh,\n[n’eo ket 2:3 met 3:3, kollet eo 2:3-3:2]\n[3:3] 3 na lez ket an drugarez hag ar fealded da vont diouzhit.\nStag anezho ouzh da c’houzoug, engrav anezho ez kalon,\n[3:4] 4 hag e c’hounezi neuze grad ha brud-vat\ndirak Doue ha dirak an dud.\n[ya, gwir eo. Trugarez deoc’h evit an evezhiadenn brizius-mañ o tont a Gembre ! Ur gudenn henvel ‘zo pelloc’h. Mankout a ra div bajenn eus an dornskrid eta. Ouzh o c’hlask emaomp adarre.\nSiwazh n’eus ket kalz a chañsoù d’o c’havout : neuze e lakaomp troidigezh an Tour Tan en toulloù-se da c’hortoz (meneget eo e traoñ ar bajenn)\nGouere 9, 2016 da 5:59 g.m.\nGeneliezh an Aotrou Yann Wilhou Herry 19vet Kvd http://diocese-quimper.fr/bibliotheque/files/original/8d31638f2f38ba68e7d7e81aa710bfad.pdf\nBertrand a lavar:\nHere 24, 2017 da 3:45 g.m.\nMersi bras evit brudañ al labour-se ! Met ne wellan ket ar salm 104 …\nKerzu 29, 2017 da 9:31 g.m.\nhon digarezit evit dale ar respont.’M eus aon na vezañ bet responte deoc’h.\nEo da! emañ ar Salm-se e fichennaoueg al “levrioù barzhoniel”, mont eta war “Kristenien Breizh , / bodad ar Bibl, hag e kavot : seetu aze un eiladenn eus ar salm a zo tost da vat hini embannadur Al Liamm : (un nebbeutnkemmoù am eus lakaet evel-se). Klask a reomp unan bennak da adlenn pizh ar salmoù. Marteze e vefec’h kontnat d’hen ober (vioù-koukouk, evezhiadennoù pa gavit ‘drol’)…\nT.Gwilhmod rvit Bodad ar Bibl\nSALM 104 (103) Meulgan d’an Doue krouer.\n1 Bennig, va ene, an Aotrou !\nO va ene, bennig an Aotrou.\nNa bras oc’h-C’hwi, Aotrou Doue !\nGwisket oc’h a lugern hag a veurded,\n2 ha mantellet gant splannder ar sklerijenn.\nLedet hoc’h eus an neñvoù evel un deltenn,\n3 war zoureier an oabl hoc’h eus savet ho palez.\nKemer a rit ar c’houmoul da garr-reder,\nwar zivaskell ar gorventenn e valeit.\n4 Eus an avelioù e rit ho kannaded,\neus ar flammennoù-tan ho servijerien.\n5 Startaet hoc’h eus an douar war e ziazezoù,\nevit ma chomo divrañsellus da virviken.\n6 Gant ar mor, evel gant ur gwiskamant, ho poa e c’holoet,\na-us d’ar menezioù en em zalc’he an doureier.\n7 Met diwar ho kourdrouz e tec’hjont,\ndirak mouezh ho kurunoù en em dennjont.\n8 Ar menezioù a savas, an traoniennoù a ziskennas,\nhag an dour a redas d’al lec’h ho poa divizet dezhañ.\n9 Hag un harz hoc’h eus lakaet d’ar mor na dremeo ket pelloc’h,\nna zistroio ket da c’holeiñ an douar.\n10 Er c’haniennoù e lakait an eien da strinkañ,\nha dinaou a reont etre ar menezioù,\n11 o dour a zegasont da holl loened ar maezeier,\nan onagred a dorr o sec’hed enno.\n12 War o ribloù e teu da chom laboused an neñv,\nha dindan ar c’hlasvez e tispakont o c’han.\n13 Eus ho palez uhel e tourait ar menezioù,\ngant frouezh hoc’h oberoù e vez leuniet an douar.\n14 Ar geot a lakait da ziwan evit ar chatal\nhag ar plant da servijout d’an den,\nevit ma tenno e vara eus an douar\n15 ha ma vo sederaet e galon gant ar gwin ;\nma lakaio e dal da lugerniñ gant an eoul,\nha ma vo kennerzhet e galon gant ar bara.\n16 Maget fonnus e vez gwez an Aotrou,\nsedrez al Liban bet plantet gant e zorn.\n17 Eno emañ an evned o neizhiañ,\nwar ar beg anezho e lakaio ar c’hwiboned o zi.\n18 D’ar givri gouez eo ar menezioù uhel,\nha d’an damaned repu ar reier.\n19 Graet hoc’h eus al loar evit mentañ an amzerioù,\nan heol a oar ampoent e guzh.\n20 Degas a rit teñvalijenn ha setu an noz,\nma kantre enni holl loened ar c’hoadeier,\n21 al leoned yaouank a yud war-lerc’h o freizh,\n22 An heol a sav, setu m’en em dennont kuit,\n23 Ha tro an den eo da vont er-maez evit e labour,\nevit e drevell betek ar serr-noz.\n24 Na pegen niverus hoc’h oberoù, Aotrou !\nGant furnezh oc’h eus savet an holl draoù,\nleun eo an douar gant kement hoc’h eus krouet.\n25 Setu ar mor bras oc’h en em astenn a bep tu :\nennañ loened o virviñ diniver,\nanevaled bras ha bihan ;\n26 eno e kerzh ar bigi,\nhag al Leviatan hoc’h eus stummet da c’hoari en dour.\n27 Kement a vev a c’hortoz diganeoc’h,\ne rofec’h e koulz o bevañs dezho.\n28 En reiñ a rit, hag e pakont anezhañ,\npa zigorit ho torn o deus o gwalc’h a vadoù.\n29 Met pa guzhit ho tremm ez eont da goll ;\npa dennit o alan diouto e varvont\nhag e tistroont en o foultr.\n30 Met addegasit ho spered hag e vo adkrouet ar bed,\nha nevesaet dremm an douar.\n31 Gloar an Aotrou da bado da viken ;\nlevenez d’an Aotrou gant e holl oberoù.\n32 Ur sell anezhañ ouzh an douar ha setu ma kren,\nur stok ouzh ar menezioù hag e tivogedont.\n33 Kanañ a rin an Aotrou keit ha ma vevin,\nsalmiñ a rin d’am Doue keit ha ma vin.\n34 Ra vo plijus dezhañ komzoù va c’hanaouenn,\nrak va joa din-me eo an Aotrou.\n35 Ra vo skubet ar bec’herien a-ziwar an douar\nhag an dud fall na vezet ken anezho.


Petra eo ar set dancing - Blas ceilteach - Koroll\nBlas ceilteach - Koroll\nSevenadur Iwerzhon Culture irlandaise\nKentelioù koroll iwerzhon Trouver un cours de danse irlandaise\nPetra eo ar set dancing\nAr set dancing\n1 Petra eo ?\n2 Un tamm istor\n3 Ar pevarigoù en Iwerzhon\n4 Berzh ha diverzh ar set dancing\n5 Nevezadur ar set dancing\nAr pezh a anver « set dancing » en Iwerzhon a vod dañsoù anvet quadrilles e galleg ha pevarigoù e brezhoneg. Hemañ zo unan eus an tri seurt dañs poblek eus Iwerzhon. En hor c'hevredigezh eus Brest e tañsomp pevarigoù dreist-holl hag un nebeud dañsoù céilí. Kavout a reot amañ da-heul un deskrivadenn brim eus an dañs-se hag elfennoù diwar-benn istor ar set dancing.\nDañset e vez ar pevarigoù gant strolladoù pevar c'houplad renket e stumm ur c'helc'h pa vezont el lec'h ma loc'hont dioutañ. A-wezhioù e tañser gant daou gouplad hepken ar pezh a anver « half set » pe hanter fevarigoù. Rannet eo pep dañs e meur a lodenn, etre 3 ha seizh hervez an dañs, anvet tammoù pe lunioù, hag a vez dañset war tonioù reel, jig, polka, hornpipe pe fling. Kement lodenn a ya d'he ober un heuliad fiñvoù disheñvel ha divizet en a-raok (milin, chadenn, bale, swing, ha kement zo...) a vez dañset gant an holl pe ur chouplad pe gant meur a unan war un dro. Lod anezhe a zeu en-dro meur a wezh, un tamm evel un diskan en ur ganaouenn. Ur « C'haller » (saozneg caller) a vez a-wezhioù da lavaret d'an dañserien ar fiñvoù a zo d'ober just en o raok. Er c'hanada hiziv en anver "aboyeur" hag er Guadeloupe ar « c'homander » (commandeur). Gwechall e galleg e lared "rigaudonnier". Un nebeud skeudennoù dañs a vo splannoc'h :\nKentañ tamm ar C'honnemara Reel set, a orin eus ar vro a zoug ar memes anv\nTamm kentañ ar West Kerry set, a orin eus Dingle, dañset e Casteltown, en ur c'héili eus kontelezeh Laois\nAr re a zañs dañsoù eus Breizh a c'hall keñveriañ ar pevarigoù ouzh ar bale koublet (deuet evit lod eus eil tamm ar c'hquadrille) pe ouzh pevarigoù Breizh a-bevar (kevatal int d'un half set pe hanter-set), pe da gavotenn an Aven, da skouer, rannet e teir lodenn (lod anezhe o tont eus ar c'hoñtredañsoù). An dañserien salsa kuban a c'hallo keñveriañ ar pevarigoù gant ar « Rueda de casino ». Kemm zo e niver an dañserien (eizh atav en Iwerzhon), en heuliad ar fiñvoù (divizet en a-raok er set dancing) hag evel just en doare da zañsal hag er sonerezh. Da dra, diskenn a ra ar rueda de Casino, evit darn, eus ar c'hoñtredañsoù diouzh ar c'hiz en Europa au XVIIIed kantved evel pevarigoù Iwerzhon.\nDañset e vez ar pevarigoù dindan stummoù un tamm disheñvel e kalz broioù all evel ar C'hanada, inizi an Antilhez (er Gwadeloupe da skouer), ar Stadoù-Unanet. Heulhit al liamm-mañ da welet videoioù eus an dañsoù-se\nGwrizioù ar "set dancing" a c'haller heuliañ betek ijinadenn ar c'hoñtredañsoù e Breizh-Veur kerkent ha diwezh ar XVIvet kantved. Lod eus an dañsoù-se a oa degaset da Vro-C'hall. Bez e oa anezhe peurliesañ korolloù ma veze dañset un heuliad lunioù gant koubladoù renket e linennoù (longways). Dindan ar stumm-se e oant bet degaset da Vro-C'hall d'an nebeutañ. Meneget int evit ar wezh kentañ e 1684 en ur bal eus al lez e Fontainebleau. Dont a reas ar c'hoñtredañsoù saoz-se (les "anglaises") da vezañ diouzh ar c'hiz e noblañs Bro-C'hall adalek deroù an XVIIIvet kantved. Koulskoude e oa degaset kemmoù er pazioù hag en doare da zañsal gant ar C'hallaoued, d'an dañsoù-se da glotañ gwelloc'h gant o gizioù hag o spered. Ijinet e oa memes koñtredañsoù forzh pegement a veze dañset gant pevar pe eizh dañser renket e stumm ur c'harrez. Dont a reas da vezañ stumm ar c'hoñtredañsoù gall.\nUr bern koñtredañsoù a oa krouet en XVIIIvet kantved er rouantelezh gall. Gwerzhet e vezent moullet war follennoù distag, evel ar c'hanaouennoù gwezhall, hag e levrioù. Setu amañ da-heul an notennoù da zañsal unan anezhe.\nLa mienne, koñtredañs eus Le répertoire des bals gant La Cuisse, 1762\nE diwezh an XVIIIvet kantved e veze dañset heuliadoù nav koñtredañs anvet "pot-pourri" e renkadoù uhellañ Bro-C'hall.\nAr ger quadrille a veze implijet da gentañ evit komz eus strolladoù marc'hegerien a rae fiñvoù koregrafiet e-pad an arvestoù. Implijet e oa adalek an XVIIIe kantved da envel ur strollad dañserien gourdonet a-ratozh da zañsal un heuliad korolloù e doare un arvest e-doug un nozvezhiad pe ur bal. Gallout a rae bezañ tarentelloù, boleroioù, kammedoù eus Sina, ha kement zo... Pa oa ar c'hoñtredañsoù ar seurt dañs a veze implijet ar muiañ en arvestoù-se, ar ger quadrille a yeas da envel un heuliad koñtredañsoù gant pevar c'houblad e-tro mare an Dispac'h.\nTamm-ha-tamm e tigreskas niver ar c'hontredañsoù a veze dañset an eil war-lerc'h egile betek pemp. Nebeut-ha-nebeut ivez e teuas urzh ar c'hontredañsoù-se da vezañ digemm. Da gentañ e teue "le Pantalon", "l'été" ha "la poule" ha goude se "la pastourelle" pe "la Trenitz", diouzh tro, ha "la finale" goude. Ganet e oa bet "Le quadrille". Dañset e veze ar c'horoll-se er baloù e diwezh an Dispac'h hag e koulz an impalaeriezh kentañ.Dont a reas buan da vezañ an dañs deus ar c'hiz en holl Europa hag e oa ijinet korolloù all war ar memes patrom.\nE kreiz an XIXvet kantved e oa un dousennad heuliadoù pevarigoù. Unan eus al levrioù brudetañ eus ar mare a oa Six set of quadrilles, embannet e 1820. Lavaret e vez ivez e oa embannet 16 anezhe e Londrez war kartennoù a c'halled derc'hel en e zorn en ur zañsal. Kozh eo ar finesa-se eta ! Koulskoude kalz pevarigeier a yeas da get gant red an amzer. En eil hanterenn ar c'hantved ne vezont ket dañset ken stank abalamour da giz an dañsoù daou-ha-daou (vals, polka, ...) hag hini ar c'hotilhon. E diwezh an XIXvet er Frañs, ne chome nemet ar c'hquadrille pe quadrille français, pevarigoù ar c'hoaferien hag ar pevarigoù amerikan (nevez ijinet e Bro-C'hall). Pevarigoù ar c'hoaferien, a oa diouzh ar c'hiz e Bro-C'hall abaoe ar bloavezhioù 1850, ma oa degaset eus Breizh-Veur, ne'z eas er-maez a c'hiz da vat nemet da vare an Eil Brezel-Bed. Kent ar brezel-se e veze dañset el Lutetia e Pariz, nozvezhioù zo, da skouer.\nAr pevarigoù en Iwerzhon\nEn Iwerzhon avat e oa bet dañset ar pevarigoù muioc'h-mui abaoe ma oant bet degaset er vro, kement ha ken bihan ma teujont da vezañ unan eus an dañsoù a vez korollet ar stankañ e fin an XIXvet kantved. Kavout a reer setoù disheñvel e pep kontelezh eus ar vro ha dañset e vezont gant holl renkadoù ar gevredigezh.\nDegouezhout a reas ar pevarigoù en Iwerzhon, e Bro-Skos hag e Bro-Saoz e deroù an XIXvet kantved. Degaset e voent moarvat gant soudarded, kannaded ha beajourien eus ar grez-se. Arabat ankounac'haat e oa diwezh brezelioù Napoleon hag e oa bet kaset soudarded a-leizh war an douar-bras d'ar mare-se. Hervez ar c'habiten Gronow ez eo e 1815 e vije bet dañset ar pevarigeier e Breizh-Veur evit ar wezh kentañ, degaset gant Lady Jersey. Dont a rejont da vezañ an dañsoù a blije ar muiañ d'ar c'houlz-se, evel e lec'h all, abalamour da liesseurted ar fiñvoù hag ar pazioù moarvat. Savet e oa zoken ur pevarigoù tonket da vezañ brudet-kenañ gant Duval, ur mestr-dañs gall o chom e Dulenn, hag anvet "The lancers quadrille". Kavout a reer bruderezh evitañ en Dublin Evening Post, kerkent ha miz Mae 1817. Dañset da gentañ gant ar sklisennoù uhelañ e teuas ar pevarigeier da vezañ diouzh ar c'hiz en holl renkadoù.\nO vezañ ma talc'hed da heuliadoù fiñvoù pe lunioù zo e veze komzet e saozneg eus "set of quadrilles", da lâret eo eus heuliad pevarigoù, ha goude se eus "set dancing". Adkavout a reer ar ger « set » implijet gant ar sonerien da gomz eus un heuliad tonioù, pe gant an dañserien step dancing, da envel un heuliad pazioù (set dance), divizet en a-raok ha digemm. Bremañ e lavarer alies set tra ken, da envel an dañsoù-se.\nDañset e veze ar pevarigoù kentañ eus deroù an XIXvet gant pazioù diaes savet gant ar vistri-dañs gall. Kerkent hag ar bloavezhioù 1830 avat e tremenas ar C'hallaoued d'ar paz baleet hag e voe dilezet ar re a veze implijet a-raok. Ar pazioù dañs kemplezh, a oa o mestroni dreist barregezh kalz dañserien, a oa dianav ouzhpenn d'an darn vrasañ eus mistri-dañs Iwerzhon pa oa degouezhet ar pevarigoù er vro. Abalamour da se, daoust ma oa dalc'het d'ar fiñvoù, ez eas ar c'hammedoù orin da goll war-bouez ar paz eeun anvet « paz baleet ». En Iwerzhon, ar vistri-dañs a gelennas ar pevarigoù war tonioù eus ar vro (reels, jigs, polkas, etc..) gant ar pazioù a glote gant ar sonerezh.\nHiziv an deiz, ar setoù nemeto en Iwerzhon a vez dañset gant ar paz baleet (walking step en anglais) eo pevarigoù Contae an Dúin en iwerzhoneg (County Down). Hogos ar memes fiñvoù hag memes stumm da zañsal o deus hag ar pezh zo deskrivet e kalz dornlevrioù dañs kozh eus an XIXvet kantved. Eno e vez atav graet ur stouadenn gant an dañserezed hag ur salud gant an dañserien, anezhe un heklev eus ar c'hod sevended kozh. Hogos holl ar setoù a zañser en Iwerzhon hiziv an deiz a ziskennfe eus tri heuliad pevarigoù zo chomet bev a-drugarez d'o brud :\na) Ar c'hentañ heuliad pevarigoù pe "le Quadrille (français)", a zeuas da vezañ an dañs a blije ar muiañ d'an dañserien e Pariz e deroù an XIXvet kantved.\nb) Pevarigoù ar c'hoaferien pe "Lancer set"\nc) Ar pevarigoù kaledonian\nAr setoù da-heul da skouer zo holl diskennidi eus ar c'hentañ heuliad pevarigoù : ar Plain Polka Set, ar Plain Reel Set, ar C'horofin Plain Set hag ar C'hilfenora plain set (dañset an holl anezhe e kontelezh an Clar), an Newmarket Plain Set (Kontelezh Cork), ar Valentinia Right and Left (Kontelezh Ciarrí), al Leitrim Set, an Donegal Set, hag ar Fermanagh Quadrille.\nKalz setoù all zo ma kaver lunioù deuet eus ar c'hentañ heuliad pevarigoù. Ar c'hentañ lun a anved ar "pantalon" dreist-holl (Pass through ha Ladies' Chain), an eil tamm, anvet "l'été" (Avance, retire and cross over), hag ar pevare, "la pastourelle" (tri dañser dirak unan all ha circle pe christmas). Gallout a reer menegiñ ar setoù da-heul : ar C'honnemara set (kontelezh Galway), an Aran set (kontelezh Galway), an Newport set hag an Derrada set (kontelezh Maigh Eo), an Dunmanway set hag ar Skibbereen set (kontelezh Cork), ar C'hashel set (kontelezh Tipperary) hag an Durrow Treshing Set (kontelezh Laois). Setu amañ daou video da geñveriañ ar pevarigoù gall evel ma veze dañset e fin an XIXvet kantved er Frañs hag ar C'hlare Plain reel set dañset en Iwerzhon hiziv an deiz. En tu all d'ar c'hiz da zañsal ha d'ar sonerezh, n'eo ket bras ar c'hemmoù etre an daou.\nAr pevarigoù gall, tamm kentañ : le pantalon\nKentañ tamm ar C'hlare Plain set evel ma vez dañset hiziv an deiz\nAn eil heuliad pevarigoù, anvet « ar C'hoaferien » zo chomet bev e-barzh ur bern setoù, dreist-holl : ar C'hlare Lancers Set (kontelezh an Clar), ar Melleray Lancers set (kontelezh Waterford), ar Slate Quarry Lancers set (kontelezh Kilkenny), an Tipperary Lancers set (kontelezh Tipperary), hag ar Roscommon Lancers set (kontelezh Roscommon). Setu amañ daou video da geñveriañ ar pezh a veze dañset gwezhall hag ar set dañset hiziv en Iwerzhon.\nKentañ tamm pevarigoù ar c'hoaferien, e-giz ma veze dañset e Bro-C'hall e fin an XIXet kantvet\nTamm kentañ ar C'hlare lancers set\nAdkavout a reer ar fiñvoù-se hogos en holl setoù goaferien en Iwerzhon :\na. Al linennoù, pa ya war-raok ha war-gil div linenn pevar dañser\nb. « Dance in the corner »\nc. Ar chadenn vras\nLod all a vez kavet en darn vrasañ :\na. Al lead around (baleadenn) gant pevar dañser, ma tañs an daou gouplad tal-ouzh-tal ul lead around a-gevred a-raok mont da zañsal gant o amezeien e strolladoù pevar.\nb. Lead around ar gavailhourien a ro an dorn an eil d'egile er c'hreiz ha christmas gant an eizh dañser goude se.\nEr Roscommon Lancers set ez eus nav zamm ma adkaver an darn vrasañ eus ar fiñvoù-se. Marteze e oa savet o kemmeskañ an daou set zo bet anv anezho a-raok.\nBevañ a ra c'hoazh an trede set e kontelezh an Dúin hag e hini an Clar. Ne dennont ket kalz an eil d'egile da welet koulskoude. Lavaret e vez e oa degaset ar C'hlare Caledonian set gant labourerien eus Bro-Skos e diwezh an XIXvet kantved e bro Miltown Malbay. Testoù eus kontelezh an Clar meneget gant Larry Lynch a zanevell e tegouezhas en o farrez er bloavezhioù 20, degaset gant tud o doa desket anezhañ en Ennis.\nE fin an XIXvet kanted, ar set dancing zo un dañs anavezet gant an holl. Pep bro en deus e set hag a wezhioù ne anavezer nemet hemañ, dañsoù daoù-ha-daou evel ar valsenn, step dancing ha dansoù céilí. Un test a zanevell bezañ dañset 13 gwezh ar memes set en un nozvezhiad ! Dañset e veze ar setoù er c'hroazhentoù alies hag en tier, d'ar sul hag a-wezhioù ur wezh pe ziv e-pad ar sizhun. A-wezhioù e veze distaliet dorojoù ar c'hreier da zañsal warne. Lod eus an tier, tud atapiet gant an dañs o chom enne moarvat, a veze brudet evel lec'hioù ma c'halled dañsal ingal. Kalz anvioù tonioù da zañsal (evel Mind the dresser, "Diwall d'ar ganastell") pe fiñvoù eus an dañs (evel Face the hobb, "A-dal da gael ar siminal") a zalc'h soñj eus ar mare-se.\nEvel e Breizh e tañsed ivez er c'hroashentoù, war an hent.\nDansoù en ur C'hroashent war-dro 1891 e kontelezh Galway\nBerzh ha diverzh ar set dancing\nEvel e lec'h all, ar seurt diduamant, ma en em gave ar re yaouank hep den d'o eveshaat, a veze gwelet fall gant ar veleien.\nConradh na gaeilge, "the Gaelic League", savet e deroù ar bloavezhioù 1890, a vode ar c'hevredigezhioù sevenadurel broadelour eus Iwerzhon hag en o zouez ar c'hevredigezhioù dañs. Divizout a reas difenn ouzh hec'h izili da gemer perzh e sportoù a orin eus an estrenvro pe da arvestiñ oute, da lâret eo, en gwirionez, da boikotiñ ar re a oa a orin eus Breizh-Veur. Dañsal ar pevarigeier, a veze sellet oute evel dañsoù estren deuet eus an diavaez, a oa difennet eta er c'héilíthe aozet gant ar c'hevredigezhioù ezel eus an emsav sevenadurel, anvet « fíor céilíthe » (da lavaret eo « gwir géilíoù »). Koulskoude pa sellet ouzh roll an dañsoù a oa er c'hentañ céilí, aozet e Londrez gant ur skourr eus ar Celtic League er Bloomsbury Hall e 1897 a-raok ar berzh, ne gaver hogos 'met pevarigeier ha valsennoù ! E-lec'h ar pevarigeier e oa erbedet dañsoù céilí a vije bet dañsoù iwerzhonat "glan".\nFaktorioù disheñvel a laka ar set dancing da zigreskiñ adalek deroù an XXvet kantved. Ar brezel sivil hag an emrenerezh ne reont met kreñvaat dilez ar set dancing ha berzh nevez an dañsoù céilí. Er bloavezhioù tregont e oa roet yalc'hadoù da nevesaat an tier. Adalek neuze e tañser nebeutoc'h c'hoazh enne gant aon rak labezañ al leur. D'ar memes koulz e tigoras ar c'humunioù salioù kumun (ar "city halls") a laka ar gumun pe ar barrez da c'hounit arc'hant.\nDañsal a reer ar setoù pa vez gouelioù hepken. Pa zistro un divroad d'ar gêr, pa vez un eured pe pa'z a unan bennak en harlu da gavout labour.\nNevezadur ar set dancing\nBet zo bet un nevezadur eus ar set dancing abaoe diwezh ar bloavezhioù 70. Connie Ryan a grogas da reiñ kentelioù set dancing e Churchtown e 1978, evel ma skriv Michael Tubridy e c'hwec'hvet rannbennad ar vuhezkrid en deus skrivet : Connie Ryan, The Mighty Set Dancing Master. Connie Ryan zo anavezet gant an holl evel unan eus an dud pennañ e nevezadur ar set dancing en Iwerzhon hag en diavaez bro.\nKenstrivadegoù skourr ar Gaelic Athletic Association (G.A.A.) anvet Scór, e 1971, ha kenstrivadegoù Comhaltas Ceoltoiri Eireann e 1978 (L. Lynch 1989, p 3) a zegasas un interest nevez evit ar set dancing. Diskouezet e oa set dancing er skinwel. Degas a reas ar c'henstrivadegoù ur c'hemm en dañs-se ivez. Evit gallout gounit ar c'henstrivadegoù, an dañserien a cheñchas alies o doare da zañsal hag alies ivez e oa cheñchet ar fiñvoù pe sonerezh o set. Lod eus an dañserien avat a nac'has kemer perzh er c'henstrivadegoù kentoc'h evit rankout cheñch o doare da zañsal (Lynch 1989, p 127).\nAr C'hlare Plain set da skouer a veze dañset war tonioù polka dreist-holl (gant un tamm fling hag hornpipe er fin), evel ar setoù kevatal er c'hontelezhioù all ha neket war tonioù reel evel bremañ. Kemmet eo bet ivez an tammoù pe ar fiñvoù e-barzh hag e gwirionez ne dennont ket kalz d'ar pezh a vez dañset bremañ, war-bouez an daou damm kentañ hag ar pevare. Ar pempvet tamm, ar galoup, a oa gwezhall ul lun dañset war donioù flings heñvel ouzh 5vet tamm diret al Labasheeda reel set. An tamm diwezhañ a oa un hornpipe heñvel ouzh tamm diwezhañ al Labasheeda reel set. Er bloavezhioù 70 e oa lakaet home ha house around ouzhpenn e fin an holl dammoù, evel m'hen lavaras Dan Furey da Larry Lynch, da reiñ dezhe muioc'h a stumm. Ar Ballyvourney reel set, diouzh e du, a oa dañset war tonioù single reels betek ar bloavezhioù 70 e-lec'h polkaioù evel bremañ.\nAr c'hemmoù-se a lakae ar setoù da vezañ estlammusoc'h da welet pe da gaout muioc'h a virvilh e-pad ar c'henstrivadegoù hag ar stummoù nevez-se eus ar setoù kentstrivadegoù an hini eo a vez dañset bremañ er c'héilithe alies. Stabiloc'h eo chomet ar re all.\nAn elfennoù kemeret e kont evit barn an abadennoù er c'henstrivadegoù set dancing, levezonet moarvat gant re ar c'héili dancing, o deus lakaet ur stumm dibar da c'henel, resis ha estlammus da welet marteze, met gwall bell diouzh ar stumm distenn hag aes a vez gant an dañserien bal.\nE 1982, Joe O'Donovan a gasas en-dro stalioù set dancing evit ar wezh kentañ er Willie Clancy Summer School, e Milltown-Mallbay, e kontelezh an Clar (Hammond 1990, p 9). An distegner pennañ e voe. Kelenn a reas e zeskarded ar setoù o doa desket pep hini en e vro. Savet e oa kentelioù set dancing e Dulenn er Brooks Academy. Kelennerien a grogas da reiñ kentelioù e Cork, Galway hag e kerioù all. Pa lavarer e oa bet un nevezadur eus ar set dancing, ne dalvez ket ne veze ket dañset ar setoù en un doare hengounel ken. C'hoarvezout a reas an "nevezadur-se" er c'hêrioù. Un nebeud dastumerien a gemeras neuze penn an hent da welet lec'hioù ma oa bet pe ma veze c'hoazh dañset setoù ha lakaat a rejont ar pezh o doa kavet da vezañ anavet gant an holl. Dañsoù a vez dastumet c'hoazh a-hend-all ha dizoloet en-dro hiziv an deiz. Abaoe un nebeut bloavezhioù zoken e kroger da zañsal re nevez stank a-walc'h evel an Antrim set, krouet en Aostralia nevez zo pe ar Merchant set savet e Dulenn, hag a ra berzh o-daou.\nSkipailh ar Brooks Academy. Eus an tu kleiz d'an tu dehou : Terry Cullen, Irene Martin, Eileen O'Doherty, Jerry O'Reilly,Mary Friel, ha Terry Moylan\nAlies e veze badezet ar setoù diwar anv an tonioù a veze sonet ar muiañ da zañsal anezhe. Kavout a raed eta e kornadoù zo ur reel set hag ur polka set pe un jig set na oant ket heñvel ouzh ar reel sets pe ar polka sets dañset en ur gontelezh all. Kalz setoù a oa advadezet d'ar mare ma oant dastumet gant anv o lec'h orin kuit da veskañ an eil re gant ar re all.\nPenaos displegañ ne brofitas ket an dañsoù céilí eus an nevezadur-se? Hervez Joe O'Donovan ez eo abalamour ma oa "douget an dañsoù céilí da vezañ re sioul. Dañset e vezent war donioù goustadikoc'h hag ar baotred ne dremenet ket o divrec'h en-dro da zargreiz an dañserezed. Degas a ra da soñj eus ar fíor céilíthe er bloavezhioù 1930 pe 1940, ma veze atav tud a dremene da wiriañ ma tañsec'h evel ma teree ha m'en em zalc'hec'h evel ma oa dleet. Lod all a zispleg e oa dilezet tamm-ha-tamm leurenn ar c'héilí dancing gant Conradh na Gaeilge, e tigreskas niver ar c'héilithe abalamour da se hag e tigreskas neuze niver ar c'hentelioù ma veze desket an dañsoù céilí. Ul lec'h a vije bet dilezet e Dulenn, ha kemeret e vije bet gant ar set dancing.\nDa-heul an interest nevez-se e oa embannet levrioù a zeskrive ar setoù hag an doare d'o dañsal. Na Piobairi Uilleann (The Uilleann Pipers Club), dindan levezon B. Breathnach, a embannas ar c'hentañ levr set dancing anvet The Piper's Set and Other Dance ha skrivet gant Terry Moylan. Levrioù all a oa moulet diwezhatoc'h, skrivet gant T. Moylan, W. Hammond, Larry Lynch, Pat Murphy, hag Eilenn O'Doherty.\nAn nevezadur en deus lakaet da c'henel mistri dañs baleerien nevez ; menegomp da skouer Connie Ryan, Terry Moylan, Joe O'Donovan, Timmy McCarthy, Pat Murphy, Larry Lynch, Patrick O'Dea , Mick Mulkerrin, ha kement zo... En Iwerzon hag e diavaez bro, stajoù, festivalioù ha kentelioù a vez dalc'het ingal. Lod eus an dañserien a ya da gemer perzh e stajoù e pep lec'h er bed. Kavout a reer dañserien en ur bern broioù bremañ : ar Stadoù-Unanet, ar C'hanada, Aostralia ha memes e broioù hep kumuniezh vras genidik eus Iwerzhon evel Bro-Alamagn, Bro-Japan, ha kement zo ...\nBreathnach, Brendan, Dancing in Ireland, Miltown-Malbay, Co. Clare, 1983. Dal Cais Publications.\n1990. Aspects of the History of Irish Dancing, Cork, autoédition.\n1994. Further Aspects of the History of Irish Dancing, Cork, autoédition.\n1998. Irish Céilí Dancing, 1897-1997, Cork, autoédition.\nGuilcher Jean-Michel La contredanse, un tournant dans l'histoire de la danse, éditions complexe, 2003\nHammond, William 1990. 'Call the Set no. 2. Cork, Cork Folk Pub.\nLynch, Larry, Set dancing in Ireland: History and Evolution, Miltown-Malbay, Co. Clare, 1989. Seadna Publications en collaboration avec Dal gCais.\nMoylan, Terry - Irish Dance: A Collection of Traditional Sets, 1984 - Irish Dances, 1985 - The Pipers' Set & Other Dances, 1985 - The Quadrilles and Other Sets, 1988\nMurphy, Pat, Toss the Feather, Mercier press ; The flowing tide, Mercier press\nO'Doherty, Eileen, The Walking Polka, Na Piobairi Uilleann\nCaptain Gronow, The Reminiscences and Recollections of Captain Gronow - Being Anecdotes of Camp, Court, Clubs and Society - 1810-1860,READ BOOKS, 2006\nbevar, a veze dañset e Bro-C'hall adalek 1706, n'en deus mann da welet gant ar c'hotillon a oa meneget evit ar wezh kentañ en Iwerzhon gant Arthur Young a veajas eno etre 1776 ha 1779.\nAr c'hottillon a-bevar a oa un doare brall\nAn eil Cotillon a oa ur c'hoñtredañs gall diouzh ar c'hiz war-dro 1723 hag a oa kar d'ar "c'hountry dances" saoz. Ar c'hottillon a oa diaraoger ar pevarigoù a oa diorroet diwar e skouer ha diskenn a ra set dancing Iwerzhon eus ar pevarigeier. Deskrivet e oa an dañs-se e 1775 gant ur mestr-dañs anvet Hänsel evel ur « menuet en quatre » pe ur « menuet en huit » a glot gant ur set pe un hanter-set.


melc'hwedenn - Wikeriadur\nSavet diwar ar strollder melc'hwed hag an dibenn-ger -enn\nmelc'hwedenn /mɛlˈxwɛːdɛn/ unanderenn benel (strollder : melc'hwed)\nUnanderenn ar strollder melc'hwed\n[...], kement ha ken bihan ma teuis en desped d'am youl vat da intent e oan ken tonket da labourat en un ti-bank hag ur velc'hwedenn da vezañ paotr al lizheroù. — (Jarl Priel, Va Zammig Buhez, Al Liamm, 1954, p. 74.)\nN'eo ket mat mont da gerc'hat dour ar velc'hwedenn. — (Jules Gros, Le trésor du breton parlé Deuxième Partie, 1970, p. 345.)\n[...], pe gentoc'h evel pa ne vije bet nemet un dra bennak lous-brein, ur velc'hwedenn divalav bennak ha ne oa ket gouest da gompren o c'homzoù. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 28.)\nmont evel ur velc'hwedenn\nA zebr melc'hwedenn d'he c'hoan.\ngalleg : limace (fr)\nAdtapet diwar « https://br.wiktionary.org/w/index.php?title=melc%27hwedenn&oldid=248974 »\nKemmoù diwezhañ degaset d'ar bajenn-mañ d'an 30 Du 2017, da 09:40.


Journal de Renaud Camus, dimanche 29 décembre 2013\ncréée le lundi 30 décembre 2013, 11 h 31\nmodifiée le mardi 31 décembre 2013, 11 h 47Dimanche 29 décembre 2013, minuit et quart. Le secrétaire général de l’In-nocence a démissionné. Ouf — voilà au moins un dénouement qui n’a ~~~~ ~~~~~ ~~~~~~~. ~~~~~ ~~~~~~ ~~’~~~~ ~~~ ~~~~~~~~~ ~~~ ~~~~~ ~~~~, ~~~ ~~~~~~~~~ ~~’~~~~~~~~ de faire de ~~~~ ~~~~~~~~~~ ~~~~ ~~~~~~~~~~~~~ exagérée.\nCette ~~~~~~-~~~~~ ~~~~~ ~~~~~~~ ~~~~~~ ~~ ~~~~~~~~~, ~~~~~~~ ~~~~~~ ~~~~~~~~~ — ~~~~~ ~~~ ~~~~~-&-~~~~~~~~, ~~~~~ — ~~~ ~~~ ~~~ ~~~~~~~~ ~~~~~~~~ ~~~ ~~~~~~~ dernier et dont ~~’~~~~~~ ~~~ ~~~~ ~~~~~~~~ ~~~ ~~~~~~~~~ ~~~~~ ~~~~ ~~~~~~ ~~~ ~~~~, ~~~~ ~~~~~~~~~ ~~~~~~~~~~~~~ ~~~~ ~~~ ~~~ ~~~~~~~~~~~, ~~~~~ ~~~ ~~~~~~~, ~~~~~ ~~~~ ~~~~~~~ ~~~ ~~~~~~~~ ; ~~~ aussi que je ~~~~~~~ ~~~~ ~~~~~~~~~~~~~~, ~~~~~ ~~~ ~~~~~~~~~~ ~~~~~~~~~~, ~~’~~~~ ~~~~~~ ~~~~~~~~~~~~~ ~~~~ ~~~ ~~~~~~~~~ : ~~~’~~~~-~~~ ~~~~ ~~~ ~~~~ ~~~~~~~~, ~~ ~~~~~~ ~~~~~~ ? ~~~ ~~~~~~~ ~~~~~ ~~~ ~~’~~~ ~~~~~ car Pierre, qui ~~~~~~ ~~~~~ ~~~~ ~~~~~~~~, ~~ ~~’~~~~~~~, ~~~ ~~~~ ~~~~ ~~~~~ ~~~~~~~ ~~~~~~~-~~~~~ ~~~~~ ~~~~~~ ~~ ~~~~~~~~, ~~~ ~~~~~-~~~, ~~~~~ ~~~~ ~~~~~ Finchelcrocq.\nCette ~~~~~~-~~~~~ ~~~ ~~~~~~~~ ~~~ ~~~~~~~~~~ temps affreux, humide ~~~ ~~~~~~~~~, ~~’~~~~~~~~~ ~~~~~~ ~~~~~~. ~~~ ~~~~~~~~~ ~~~ ~~~~~ ~~~~~~~ ~~’~~~~ ~~~’~~~~ ~~~~~~~~~~ ~~~~~~~, ~~~~~ ~~~~ ~~~~~~~~~~. ~~~~~ ~~~~~~ ~~~~~~~ ~~~ ~~~, ~~~ ~~~~~ ~~~~~~~~~ ~~~~~~~ ~~~ cinq maisons pour ~~’~~~~~~~~~~. ~~~~~ ~~~~~, ~~~ ~~’~~~~ ~~~’~~~ ~~~~~ ~~~~ ~~~~~~~~~ ~~~ ~~~~~~~~~ ~~~ ~~~~~~~ ~~~~~~~, ~~~~~ ~~~ ~~~~~~~~~~~~~ ~~~~~ ~~~ ~~~~~~~~~ ~~~~~~ ~~~ ~~~~~~~~, ~~~ ~~~~~~ ~~’~~~~ ~~~~~~~ déserte. Une large ~~~~~~ ~~’~~~ ~~~~~ ~~~~~~~ ~~ ~~~~~~ ~~~~~~~~~ ~~~~ ~~~~~~~~~~ ~~~~~ ~~~~~, ~~~~ ~~~~~~ ~~~~~~~~~. ~~~~~ ~~~ ~~~~~~~~~~~~~ ~~~~ ~~~~ ~~~~~~ ~~~~~~~, ~~~~~~~~~. ~~~~ ~~~~~~~ ~~~ ~~~~~~ ~~~~ fermaient l’horizon d’un ~~~~~~ ~~~~~, ~~~ ~~~~~~~~ ~~~~~ ~~~~ ~~~~~~. ~~~ ~~~~ ~~~-~~~~~~~ ~~~~~~~ ~~~ ~~~~~ ~~~~~~ ~~~~~~~~~ ~~~~~~~ ~~~~~, ~~~~~~~ ~~~~, ~~~~~~~~ ~~~ ~~~~~~~ ~~~~~ ~~~~~~~~~~~~ soutenus.\nBrun ~~~~~~, ~~~~~ sombre, une épaisse ~~~~~~ ~~~~~~, ~~~~~~ ~~~~~~~ — ~~~~-~~~ ~~~ ~~~~~~~~~ ~~~ ~~~~~~~~~ ~~~~ ~~’~~ ~~~~~~~ ~~ ~~~~~ ~~~~~~ ~~~~~, ~~~ ~~~~~ ~~~~~~ ~~~ ~~~~~~~ ? ~~~ ~~~~~~~~~, ~~~~~~~~, ~~~~ ~~~~ s’attache aussi à ~~~~ ~~~~~~~~~ ~~~ ~~~~~~ ~~~~~~, ~~~~~~~ ~~~~~~~~~~~ ~~ ~~~ ~~~~~ ~~~~~~~~~, ~~ ~~’~~~~~~ ~~~ ~~~~~~~~~ ~~~~ ~~’~~~~ ~~~~~~~ ~~~~~~~ ~~~~ ~~~~~~~~. ~~~~~~ ~~~~~~ ~~~~~~~~~ ~~~ ~~~~~~~~~ ~~~~~~ soi-même, avec ces ~~~~~~ ~~~ ~~~~~~~ ~~~~~~~~~ ~~~~~~~~~, ~~~ ~~~~~ ~~’~~~~~~ ! ~~’~~~~~~~~~~~ ~~~~~~~~~, ~~~~~~, ~~~~ ~~~ ~~~~~~~~~~~~ ~~~~ ~~~~~~~, ~~~~~~ ~~~~ ~~~~~~-~~’~~~~~~ ~~~’~~~ ~~~~~~~~~~ ~~~ ~~~~~~~~ ~~~~ ~~~~~ ~~~ ~~~ qu’il en reste ~~~~ ~~~ ~~~~~~, ~~~~~~ ~~~~ ~~~~~~~~ ~~’~~~~~~~~. ~~~~~~ ~~~~~~~~~~, ~~~ ~~~~~~~~~~, ~~~~~ ~~~~~ ~~~~~~ ~~~~~ ~~~~ ~~~~~~~ ~~~~ ~~~~~~~~. ~~~ ~~~ ~~~~~ ~~~~~ ~~’~~~~~~~~~, ~~~~ ~~~~~ ~~~~~~ Fautrier sont dans ~~~ ~~~~~. ~~~ ~~~~ ~~~~~~~~~ ~~~~ ~~~~~~ ~~~~~~~, ~~~~ ~~~~~~~~ ~~~~~~~~~, ~~ ~~’~~~~~ ~~~~ ~~~~~, ~~~ ~~~~~ ~~~ ~~~~~~~~~ ~~~ ~~~~~~~~~.\nvoir l’entrée du dimanche 29 décembre 2013 et ses 5 images dans Le Jour ni l’Heure


Catherine Hayes (muntrerez) - Wikipedia\nCatherine Hayes (muntrerez)\nPenn John Hayes diskouezet ouzh ur pik d'an holl evit gouzout penn piv a oa bet adkavet.\nCatherine Hayes, pe Catharine Hayes, ganet e 1690 ha lakaet d'ar marv d'an 9 a viz Mae 1726, a oa ur vuntrerez saoz, kondaonet da vezañ devet en bev dre m'he devoa muntret ha gwaz.\nGanet e oa Catherine Hall e-kichen Birmingham er bloaz 1690. Da 16 vloaz e timezas gant John Hayes, ur c'halvez. Dilojañ a reas ar priedoù da Londrez ha derc'hel ur stal vihan en Oxford Road, Tyburn, ha war ar memes tro e veze feurmet kambreier ganto. E fin ar bloaz 1725, daou zen anvet Thomas Wood ha Thomas Billings a voe lojet gant ar c'houblad. Catherine Hayes a oa mamm 12 bugel d'ar mare-se. Afer a oa etre ar wreg hag an daou zen, ar re-se a zivizas lazhañ John Hayes. D'ar 1añ a viz Meurzh 1726 e voe mezvet ar gwaz ha lazhet gant an tri.\nDevadenn Catherine Hayes.\nUr wech muntret e voe troc'het ar c'horf a dammoù ha bannet en ul lenn e Marylebone. Ar penn a voe bannet en Thames hag a voe adkavet an devezh war-lerc'h. Diskouezet e voe ar penn war porzh iliz St Margaret's, e Westminster, e-pad meur a zevezh, anavezet e voe John Hayes. D'ar 24 a viz Meurzh e voe adkavet peurrest ar c'horf. Catherine Hayes ha Billings a oa bet harzet en a-raok dre surentez. Wood a voe harzet nebeut amzer goude, hag a anzavas ar muntr. Billings a anzavas ivez bezañ bet kemeret perzh er muntr, met Hayes a nac'has bezañ bet kelaouet eus ar muntr.\nAr varnadenn[kemmañ | kemmañ ar vammenn]\nE-pad ar varnadenn, Hayes a daelas not guilty (digablus), met a voe kondaonet memestra. Kondaonet e voe da vezañ devet ouzh ar peul (burned at the stake). Wood ha Billings a voe kondaonet d'ar groug. An afer a voe brudet buan hag a zedennas kalz ar boblañs, meur a zen a noblañs uhel a zeuas da arvestiñ ouzh ar prosez.\nAr boan a varv[kemmañ | kemmañ ar vammenn]\nA-raok an 9 a viz Mae, devezh ar boan a varv, Wood a varve e toull-bac'h Newgate. Hayes a c'hwitas e daol d'en em lazhañ dre ampoezon. D'an 9 a viz Mae, e voe staget ouzh ar peul e Tyburn gant un harnez tro-dro d'he c'houzoug. Un dezrevell a embannas "ar bourevier a c'hwitas pa glaskas mougañ anezhi dre ma devas ar gordenn, ar vaouez a varvas a-benn ar fin pa voe bannet un tamm koad en he benn a lakaas he empenn da vont maez". Goude-se e voe embannet e oa bet Hayes ar vaouez ziwezhañ da vezañ bet devet dre abeg ur petty treason (memes ma gendalc'has devadenn korfoù ar vaouezed kondaonet d'ar marv betek 1790)".\nBillings a voe krouget dre chadennoù e Marylebone Fields. Skrivet e voe kanouennoù war torfed Hayes, ur c'hazetenner eus al London Journal a geñverias muntr John Hayes gant ar pezh-c'hoari Arden de Faversham. William Makepeace Thackeray a awenas e istor Catherine hag a voe embannet evit ar wech gentañ er Fraser's Magazine e 1839–40, war buhez Catherine Hayes.\nAdtapet diwar « https://br.wikipedia.org/w/index.php?title=Catherine_Hayes_(muntrerez)&oldid=1777691 »\nKemmoù diwezhañ degaset d'ar bajenn-mañ d'an 15 Kzu 2017, da 13:07.


Pajenn:Guillouzic - Bue Zant Ervoan, 1894.djvu/59 - Wikimammenn\nPajenn:Guillouzic - Bue Zant Ervoan, 1894.djvu/59\ndre enon a hell laret : aman neuz gret Zant Ervoan eur mirakl.\nDom Ervoan vel eur pastor mad, vel eun eil Jezuz-Krist, a oa prest dalc’hmad da brezek ha da instrui an dud a gave war he hent, ha tostad a rae an dud d’he glevet gant joa ha plijadur. Aliez a digouee d’ean, pa dremene dre eur park benag lec’h a vije tud o labourat, chom pennado mat da gozeal gant-he, da gomz d’he deuz ho ine, deuz an Otro Doue, dalc’hmad a gave en he galon eur gomz vad vit an oll, pe eun histoar benag tennet deuz bue ar zent. Pa gave tud ha na ouieint ket ho Fater, a chome hed eun hanter de awejo da diski d’he laret « Hon Tad pini zo n’env », ha pe nije disket d’he ho feden a lare d’he laret anei aliez. Pe vije kals pe neubet, na na vije nemet unan hepken vit he chilaou, a oa prest da laret bepred eur gomz vad benag vit mad he ine ; ha dre-ze Louanegiz a\nAdtapet diwar « https://br.wikisource.org/w/index.php?title=Pajenn:Guillouzic_-_Bue_Zant_Ervoan,_1894.djvu/59&oldid=127445 »


novembre | 2014 | ur blog eo …\nPublié le 29/11/2014 par Yann-Ber\nMarvet on etre divrec’h ur plac’h dous,\nEtre he divrec’h pe he divorzhed,\nFlour he c’hroc’hen,\nDrant he divronn,\nVa muzelloù peg ouzh he muzelloù.\n– Te wel a sile hi da ‘m skouarn,\nTe wel tad kozh pegen kaer eo ar vuhez.\nMouskanañ a rae kanoù deuet eus an oadoù kozh,\nHiraezh d’ur bed kenedus o tont.\nDeuet eo an Ankoù gant e vorzhol,\nAr gour hollveliek\nAn ozhac’h gwarizius.\nGant un taol lec’hiet mat en deus lazhet ma buhez.\nPaboriñ a rae.\n– Echu eo da vat an amzer plijus, a lavare.\nKemeret ‘m eus da vuhez.\nN’eus ket ken ac’hanout.\n– Sa, sa, ma sir,\nMouchit hoc’h entan.\nN’hoc’h eus ket kemeret va buhez.\nD’ ar muiañ hoc’h eus tonket va c’horf d’ ar breinañ.\nTonket d’ ar bern teil ar pezh a chome anezhañ.\nVa buhez zo aet gant an hini kaer a welit amañ.\nDezhi ‘m eus roet kement ac’hanon.\nDister eo ar prof hogen va buhez klok eo.\nDaoust d’ ho morzhol a sko didro\nVa buhez zo bev.\nPetra a gredit ober ?\nEvit piv e kredit en ober ?\nAbaoe pell e labourit evit un dornad tud gwarizius,\nA vil vern e strewont kelanoù dre ar bed.\nTud en o bugaleaj int,\nAbaoe pell hon buhezioù zo dreist diraez.\nHa c’hwi un urupailh.\nVa c’helan o vreinañ ne vir ket ouzhin a vezañ\nHag hi, an den kaer-se,\nA biaou kement a oa mat ennon.\nPezh e’ m boa a oa dezhi kent bezañ din,\nHa pezh he doa a oa din kenkoulz ha dezhi.\nDa vorzhol ne c’hell netra ouzhimp.\nLakaat ur pik echu d’ an disterañ buhez ne c’hell ket.\nDen ne c’hell.\nReiñ hon buhez d’an denelezh a rankomp.\nbagad ar varmouzion\nPublié le 26/11/2014 par Yann-Ber\nBodet er frankizenn emañ ar varmouzion liesseurt o garmoù ouzh heuliañ ar par o ren, penn kefridiel ar bagad a-berzh ar vistri o dalc’h adal o c’heodedoù bras.\nO gronnañ a ra en ul lavar kentidik dre zreveziñ parlantoù kozh an diskar, heuliad an digalon a reuzhias kantvedoù abretoc’h, a gasas tropell ar varmouzion da gilañ rak o atebegezhioù, da dec’hout rak o mistri, emanvet denion ha stuziet, betek harzoù o denelezh ensavadekaet.\nDa gregiñ gant o istor edont emrepuet en ur c’horn eus an douar, pell, e gwared menezioù dizarempredus, dizarempred, lec’h m’o doa kaset ganto ur yezh a oa deuet da vezañ kaer, pinvidik, gwevn, dre labour ha karantez ar yezherion.\nAn oberennoù a savent, o oberioù, o freder, a oa a live gant an denion edont.\nTrellet gant ar pezh o doa savet o deus paouezet da sevel, da seveniñ, da grouiñ. Kredet o deus e oa bet roet o denelezh dezho gant doueed, gant n’ouzon ket piv degouezhet aze dre vurzhud, hag e oa a-walc’h emvataat eus o glad, ken estlammus e oa.\nNeuze e krogas an diskar, an distro, an hent da varmouz, pa ‘z eo ken gwir ez eo ar rezid ober, hag an denelezh labour diastal. O amezeion, an denion kefridiel, a dennas korvo ma emwanaent evit o flaouiañ evel loened ouez.\nSetu int bremañ troc’het e daou damm, sentus d’o mistri a varmouzont en o arnevezelezh, a servijont feal, hag un tamm anezho a varmouz o mistri o marmouzañ ar marmouzelezh m’ o deus o c’haset, oc’h emvastañ gant an dismantr eus o denelezh, gant ar peñse mantrus o deus kenlabouret da gefleuniañ.\nDisoñjet o deus m’ int bet denion. Troet o selloù davit an tremened e sellont ouzh glad o sioù evel o anien, disteroc’h dilesoc’h. Pilhoù o denelezh reuziet gant o mistri hag o digalon zo o dave. Pep hini a ya gant e c’harm diles, hiniennel, anvet gantañ lavar, klenket ennañ bruzun yezh ar vistri da arouezañ un arnevezelezh int divarrek da seveniñ drezo o-unan, tapet bommoù diganto da sevel ur vuhez evel pa vije. Bagad miled anistorek hep pal.\nNag ur ranngalon bezañ paket aze, er c’hraou-se, er gaoued-se, bac’het e-kreiz ur strolladig marmouzion zaoudroc’het a vev digudenn o arallegezh dindan dorn o mistri, leviet gant ar re eus o fared a ra o mad eus divizoù ar galloud arall war zigarez ur gadouriezh soutil, o kanañ gloar da yezh disleberet o hendadoù dindan ar sklaverezh.\nTec’hit ar frankizenn marmouzion !\nRa zeuy ar garm a vo ul lavar diles, a dorro ar gaou, ma tarzho un ober rezidek. Pegoulz e vo adskoulmet gant un hil Istor ? Pegoulz e c’hellimp eskemm muioc’h eget garmoù va breudeur ha c’hoarezed ken kaer ha ken c’hwek ?\nNe welit ket pegen laouen ha didrabas e kerzhomp davit ar marv ?\nPublié le 23/11/2014 par Yann-Ber\nDiseblant ouzh an difreterion a vourr gant o firbouch.\nLeziregezh, an aon rak ar gerioù a vir outo da zont.\nBlaz saourus ar goullo,\nEndalc’had divent an netra\nEc’honder pinvidik ar mann.\nKavell ur bed dreist d’ar vevenn,\nperzhioù fall ar gevredigezh n’ int ket frouezh ar gevier\nPublié le 20/11/2014 par Yann-Ber\nIskis eo komz eus gevier hag eus palvataerezh a-zivout atebeion ar frammoù armerzhel.\nIskis eo lavarout ez eo skiantel dezastumadennoù an ekologourion.\nSeurt komzoù n’ int nemet arvezioù eus an dibolitikadur.\nN’ eus ket eus ar skiant evel un elfenn distag diouzh buhez ar c’hevredigezhioù.\nAtebeion ar frammoù armerzhel o deus ur poellata kempoell gant ar stuzegezh ma vezont o labourat, ur skiant. N’ eus ket eus ar skiant.\nPoellek eo diouzh durc’hadur ar c’hevredigezhioù divizoù ar strolloù ren ha labour ar gefredourion liammet outo. Ne c’hell ket bezañ kemmet seurt poell hep kemm penn-da-benn ar c’hevredigezhioù, eleze d’ an dud a venn mont e lec’h all eo ret kemer sol er-maez eus stuzegezh ar strolloù-se a zo hini ar gevredigezh ma vevomp.\nAr gealiadurezh ren eo a zo talvoudek hag a werc’h.\nLavarout ez eo gevier pe balvataerezh ar pezh a embann ar metoù ren zo azon un dibolitikadur. Hag e c’hell bezañ eus un denelezh dibolitikaet ?\nMa kemerfe an dezrannerion sol en arlez eus ar c’hevredigezhioù-se evit sevel ur bed all, neuze e c’hellfent kinnig ur gealiadurezh all a vefe soliet, kinnig amkanioù all, furmoù kevredigezhel all, a vefe soliet war zoareoù all da vezañ.\nDirenkus eo avat, diglet, bezañ e-kichen. Beveziñ a ra gremm ur spont.\nN’ emañ ket tud Le Monde Diplomatique er-maez ar bed a ziskuliont evel gaouiat hag alese eo difrouezh o labour marteze, daoust da vezañ emichañs a berzh mat.\nNe dalvez nemet da reiñ koustiañs vat d’un nebeut tud, d’ ur genvreuriezh, d’ ur chapelig, d’ ur ranngredenn pa chomont e stern daveiñ ar stuzegezh ren dre ziouer a saviad kenderc’hañ diles.\nN’eo ket a-walc’h skrivañ, ret eo buhezañ, ret eo lakaat en arvar kement a zeu dimp eus ar stuzegezh distrujus a ren war hollad ar bed ma vevomp.\nKalz labour a chom d’ ober.\nIndustriels de l’ignorance, Florent Lacaille-Albigès, Le Monde Diplomatique, novembre 2014\nur c’horn klet en ifern\nPublié le 18/11/2014 par Yann-Ber\nEmeur er bed-se,\nbetek ma vimp kreñv a-walc’h da sevel unan all.\nDa c’hortoz, dre landreantiz, dre laoskentez,\npeogwir eo diaes klevout hollad ar bed,\ne trubardomp hon nesañ,\nen en lezomp da vervel,\ne laerez a reomp,\nlaouen bras gant al lutig a heuliomp,\no c’houlaouiñ treutik hon buhez burzhudus,\ne pakomp ar pezh a zo dleet dimp,\nhon lod eus ar wastell,\nhon eurvad pemp gwenneg,\nha pa dremenomp e biv d’ ur marv bennak\nbepred war api,\nmarv ar c’horf,\nmarv ar spered,\ne tec’homp en ur c’horn da lipat hon gouli,\nda sevel un aoter,\nd’ un Doue meurdezus,\nan hini a oa kuzhet e korn un trepas,\nsichennet aze d’hon lakaat war an hent mat,\nhennezh a ro gwir d’hon mistri d’hon boureviañ,\nlaouen ma vezomp gant hon tamm relegoù,\nun tamm skrid,\nun tamm film,\nGortoz a ray an ec’honderioù frank,\nar rezid bemdez da seveniñ,\nar gened steuzius,\nhon bout den.\nPublié le 12/11/2014 par Yann-Ber\nD’an emgann ez eont\nhep gouzout dezho,\no micher ar marv,\nouzh o bountañ dirazo\ne gwasked paper moulet,\nskrammoù kinklet mat,\ne soñjont bezañ tud.\nKemeret war o c’horf bev pep a lur kig,\nunan pe unan aberzhet d’ ur c’horntro,\ngwennaet e eskern er c’harnel.\nAeled du an dizañsper\na c’hoari ganto.\nOuzh o lorbañ gant sonerezhioù sasun,\ngant prezegennoù flour,\no c’hasont d’ur brezel diskiant.\nEnep dimp emañ ar brezel.\nNe denn nemet d’ hon distrujañ,\nhon treiñ da zeñved dindan kontell ar c’higer.\nN’eus na feiz na spi gant ar feulster,\ngant ar botoù ruziet en diskeladegoù.\nAn den zo ganet da sevel bed.\nHon buhez a ya da heul lorberion o gerioù goullo.\nMervel a reomp da heul bannieloù liesliv a zo tammoù pilhoù.\nStourm a reomp ouzh merc’hodennoù ken heñvel ouzhimp hejet dirak hon fri.\nkement a labour zo d’ ober,\nPublié le 09/11/2014 par Yann-Ber\nAn noz a c’hlaz war an hent.\nEnsoc’het va flas e steudad ar merien,\ntamm el linenn,\nnag a zehou,\nWar-raok ez an\ne rouzmouz ar c’harr.\nKozh eo an deiz.\nAn un tonkad hon ren.\nE penn an hent,\nsiminal ar forn.\ntreset pep munud hon buhez\nadal an amzerioù teñvalañ\nbetek an amzerioù sotañ.\nSkarzhet diganimp hon denelezh,\neeun ez eomp,\ndindan galloud ar grugell vut.\nEr serr-noz dianav\ne par bannoù gouloù eston.\nGervel a reont.\nTizhout don hon eñvor a glaskont.\nDimp, denion, e c’hellont bezañ ster.\nDenion omp ?\nPaket pep en he boest-ruilh\ne vir seder ar verien o flas er steudad.\nUn disterañ strafuilhet,\nhag ez afemp da valafenn ?\nNoziñ a ra.\nPublié le 06/11/2014 par Yann-Ber\nGant un ober frammet e talvez barregezhioù an hiniennoù da binvidikaat ha da ledanaat al labour boutin. Pep hini a zegas e bleustr hag a dalvez dre e labour da wellaat ar binvioù labour.\nHiniennoù liesseurt a c’hell kenvezañ ha diorren, resisaat amkanioù, ha dreist holl diorren binvioù dezrannañ spis.\nPa solier war liammoù etrehiniennel al labour zo e dalc’h heñvelderioù. Kouezhañ a ra an dezrann, ar binviadur boutin, e gounid al lorberezh, ar c’hantaezañ, an angerzh.\nFiziout a reer en dud diouzh o gorre, diouzh ar pezh a weler anezho ha diouzh an hegarat ez int ganimp.\nNe c’heller ket komz a genlabour en degouezh-se hogen a vignoniezh.\nAr vignoniezh zo ur stern daveiñ deurus, plijus, hetus.\nMerzet ‘m eus avat ha ne oa ket diziouerus bezañ mignon gant an dud a genlabourer ganto d’ ober labour mat.\nAn darempredoù deurusañ ha plijusañ ‘m eus bet zo bet dre genlabourat ha n’eo ket dre lipat banneoù. N’eo ket lavarout ez eo ur skoilh d’al labour diskenn banneoù bier gant kenlabourerion.\nDiziouerus eo kaout an tro da zezrannañ al labour graet a-gevret, pezh na c’heller ober nemet dre ziorren binvioù. Gant darempredoù etrehiniennel e teu da vezañ dic’hallus dezrannañ al labour graet gant pep hinienn en un doare a vo sklaer evit pep hini, pep hini o chom gant danvez binvioù dister ha dreist-holl hiniennel.\nAl liamm etre an dud en amzerioù-mañ zo ur vouilhenn difetis, diresis, elfennoù a bep seurt orin o neuial e-barzh, ur santimant breizhek na ouzer ket resis petra eo.\nEztaol kudennoù ar gevredigezh c’hall n’ eo ken.\nNe c’heller fiziout nemet war ul labour renet a-gevret gant an dud evit krouiñ, mont war-raok, ha n’eo ket war doareoù pep hinienn na begen plijus ha seven e vefent.